Dragana Domuzin: Imamo jasne ciljeve ove sezone – Kosarka24\nŽenska košarkaška liga BiH trebalo bi da počne narednog vikenda, 3. oktobra. Po mišljenju mnogih, to bi trebalo da bude jedna od najuzbudljivijih i najkvalitetnijih sezona u posljednjih nekoliko godina.\nVeliki broj kvalitetnih košarkašica odlučio je da usljed pandemije virusa korona ostane u BiH, a među njima je Dragana Domuzin (20), najveće ovosezonsko pojačanje ŽKK Orlovi.\nProšlu sezonu mlada Banjalučanka provela je u španskoj Endesa ligi, gdje je igrala za ekipu Al Kazeres, a nakon što je virus korona napravio pravu pometnju na tržištu, ova talentovana košarkašice odlučila je da se vrati kući, u klub iz kojeg je napravila veliki transfer u Španiju. U toj sezoni za “Orlove” imala je prosjek od 18 poena po meču, kao i 7,6 skokova i 4,4 asistencije.\n“Pripreme teku odlično, naporno radimo i treniramo. Zaista, jako sam zadovoljna. Igrali smo nekoliko pripremnih utakmica, kao i naš tradicionalni turnir, kroz koje smo mogli da vidimo šta nam je dobro u igri, kao i na čemu treba da radimo kako bismo podigli igru na još viši nivo. Oduševljena sam energijom i željom za pobjedom, kao i kvalitetom igre koji smo pokazali kroz tih nekoliko utakmica”, ističe za “Nezavisne” Domuzinova, koja je već na turniru “Aco – Prle – Milenko” pokazala da će biti veliko pojačenje za tim Dragane Svitlice, kada je bila najbolji strijelac turnira.\n“Orlice” će i ove sezone igrati na više frontova, pored bh. takmičenje drugu sezonu zaredom će igrati u regionalnoj WABA ligi, u kojoj će uz RMU Banoviće braniti čast bh. košarke. Naša sagovornica posebno ističe atmosferu koja vlada u ovom banjalučkom kolektivu.\n“Naravno, još tu ima mjesta za napredak, ali najbitnije od svega jeste da je atmosfera u timu sjajna i pozitivna, ostalo ćemo sve zajedno da postignemo. Imamo jasne ciljeve za narednu sezonu i daćemo sve od sebe da to i ostvarimo. Iskreno se nadam da će sve biti kako treba i da ova najnovija dešavanja vezana za koronu neće uticati na početak lige”, naglasila je potencijalna seniorska reprezentativka BiH.\nNa kraju je poručila da joj je drago što će bh. liga ove sezone biti znatno kvalitetnija u odnosu na prošle.\n“Sezona će vjerovatno biti veoma zanimljiva, čvršća i kvalitetnija nego prethodnih godina, što u meni budi još veću želju i motiv za igru i jedva čekam njen start”, zaključila je Dragana Domuzin.\nInače, “Orlovi” novu sezonu u bh. ligi otvaraju utakmicom kod kuće s ekipom Igmana.\nfoto:ŽKK Orlovi/Jelena Đurđević\nTags: Dragana Domuzin ŽKK Orlovi\nPrevious Budućnost počela pobjedom\nNext Bosna: Od “gašenja” do ozbiljnih pojačanja u 10 dana


Cepkalo je važio za jednog od najopasnijih Lukašenkovih protivkandidata, ali se našao među devet kandidata za predsednika koje je Centralna izborna komisija te zemlje (CVK) izbrisala sa liste.\n- Ne mogu da kažem da sam iznenađen – izjavio je za "Juronjuz" Aleksandr Feduta, beloruski politički analitičar i novinar lista “Pipls vojs" iz Minska.\n- Bilo je očekivano. Samo je pitanje vremena i sredstava kada će svi glavni kandidati i izazivači predsednika biti eliminisani iz trke - dodao je on.\nDa bi učestvovali na izborima, zakazanim za deveti avgust, kandidati su morali da prikupe 100.000 potpisa. Cepkalo, bivši ambasador Belorusije u Sjedinjenim Američkim Državama, sakupio je 160.000, ali CVK tvrdi da je svega 75.249 validno, što znači da je sada ostalo svega šest od prvobitno 15 predsedničkih kandidata.\nFoto: Private archive / unknown author / Wikipedia\nPored aktuelnog predsednika Lukašenka, u trci je i dalje Viktor Babariko, koji se takođe smatra ozbiljnim izazivačem. On se, međutim, nalazi u zatvoru u Minsku , nakon što je 18. juna uhapšen zajedno sa nekoliko stotina pristalica opozicije. U međuvremenu je optužen za proneveru i prevaru.\n- Prilično sam siguran da možemo očekivati niz novih iznenađenja kada Centralna izborna komisija počne da proverava ostale dokumente, kao što su izveštaji o prihodu i porezu koje učesnici moraju da podnesu – kaže Feduta, koji ne veruje da će Babariko proći proveru finansijske dokumentacije.\n- Lako je naći finansijske greške nekome ko je godinama radio u bankarstvu i ko finansijski dobro stoji – kaže Feduta.\nUpitan da li će Belorusi izaći na ulice ako, posle Cepkala, i Babariko bude diskvalifikovan kaže da ne veruje.\n- Nažalost, mislim da većina naših građana ne shvata u potpunosti da vlasti manipulišu njima.\nKo je još u trci za predsednika\nViktor Barbariko, bivši predsednik upravnog odbora "Balgazprombanke"\nAna Kanopackaja, advokat i bivša poslanica\nSergej Čerečnija, predsednik Socijaldemokratske partije Belorusije\nAndrej Dmitrijev, kopredsednik pokreta “Govori istinu”\nSvetlana Tihanovskaja, supruga poznatog blogera Sergeja Tihanovskog, kome je zabranjeno da učestvuje.\nKonačan spisak kandidata biće objavljen pre 14. Jula, saopštila je Centralna izborna komisija.


Predsjednik FIA-e Jean Todt dolazi u Sarajevo - Klix.ba\nGost BIHAMK-a Predsjednik FIA-e Jean Todt dolazi u Sarajevo\nPredsjednik FIA-e Jean Todt dolazi u Sarajevo\n27.1.2011. u 13:27\nPredsjednik Međunarodne automobilske asocijacije (FIA) Jean Todt će naredna dva dana kao gost BIHAMK-a boraviti u Sarajevu, gdje će se upoznati o aktivnostima BIHAMK-a, obići dio kapaciteta našeg najvećeg auto-moto kluba te razgovarati s menadžmentom kluba.\nU okviru prve zvanične posjete Bosni i Hercegovini, Todta će primiti predsjedavajući Predsjedništva BiH Nebojša Radmanović, saopćeno je iz BIHAMK-a.\nBIHAMK je prije dva mjeseca dobio priznanje asocijacije ARC Europe, za najbolji evropski autoklub u 2010. u oblasti pružanja usluga tehničke pomoći na cesti.\nUpravni odbor Centralnoevropske zone FIA prošlog mjeseca je donio odluku da se BIHAMK-u povjeri organizacija ceremonije dodjele priznanja pobjednicima na utrkama u ovoj zoni, kojoj će 17. decembra 2011. prisustvovati i najviši zvaničnici FIA-e.\nNajpopularniji model 12\nVelika očekivanja 7\nDobar posao u Indiani 6\nPoseban status 4\nFIVA primila Mazdu MX-5 i Hondu NSX u klub historijskih automobila\n7h 48min 3\nTokom čišćenja terena 0\n9h 15min 3


Južnokorejac Kim Jong Yang na generalnoj skupštini Interpola u Dubaiju, 21. novembar 2018.\nJužnokorejac Kim Jong Yang izabran je u srijedu za novog predsjednika Interpola.\nKim, dosadašnji vršilac dužnosti šefa Interpola, obavljaće funkciju predsjednika naredne dvije godine, do isteka mandata njegovog prethodnika Kineza Menga Hongveija koji je pritvoren u Kini zbog optužbi za primanje mita.\n"Naš svijet se sada suočava sa promjenama bez presedana koje predstavljaju ogroman izazov za javnu bezbjednost. Da bi se to prevazišlo, potrebna je jasna vizija: moramo da gradimo mostove budućnosti", rekao je Kim.\nAmerički državni sekretar Mike Pompeo čestitao je Kimu na Twiteru i poručio da je "on pravi čovjek da vodi jednu od najvažnijih svjetskih organizacija za sprovođenje zakona, u njenoj misiji da se očuva vladavina prava, a svijet učini bezbjednijim mjestom".\nRezultat glasanja u srijedu je donekle bio iznenađujući, zato što su mnogi smatrali da je jedan od potpredsjednika Interpola, Rus Alekasandar Prokopčuk favorit u trci za novog predsjednika.\nMeđutim, kritičari Kremlja ocijenili su da bi se izborom Prokopčuka Interpol ispolitizovao, dok ga je grupa američkih senatora optužila je da bio direktno umiješan u rusku "redovnu zloupotrebu međunarodne policijske organizacije da bi se napadali politički protivnici, disidenti i novinari".\nKremlj je saopštio da se glasanje održalo "u uslovima nezabijlleženog pritiska", ali da nema razloga da se ne prihvate njegovi rezultati.


S. Koreja bi mogla da ukine moratorijum na nuklearne testove\nTanjug 16. jula 2019. 15:09\nPJONGJANG – Severna Koreja je danas sugerisala da bi mogla da prekine svoju 20-mesečnu suspenziju nuklearnih i raketnih testova zbog američkih i južnokorejskih vežbi koje vidi kao pripremu za eventualnu invaziju.\nPredstojeće redovne letnje vojne vežbe SAD i Južne Koreje primoraće Severnu Koreju da ponovo razmisli o tome da li treba da se posveti obećanjima koja je dala Sjedinjenim Američkim Državama, saopštila je Severna Koreja, preneo je AP.\nU saopštenju je navedeno da je američki predsednik Donald Tramp obećao da će prekinuti vojne vežbe sa Južnom Korejom tokom prvog i trećeg sastanka sa severnokorejskim liderom Kim Džong Unom, ali da planirane letnje vežbe sa Seulom i raspoređivanje oružja na jugu pokazuju da Vašington ne ispunjava to obećanje.\nS obzirom da su SAD jednostrano odbacile svoje obaveze, postepeno gubimo opravdanje da nastavimo sa obavezama koje smo u dogovoru s njima preuzeli, navodi se u saopštenju koje je prenela zvanična severnokorejska novinska agencija KCNA.\nU saopštenju se ističe da Severna Koreja nije obavezana nikakvim zakonskim dokumentima da obustavi svoje nuklearne i raketne testove.


Poslovni kursevi i Škola makedonskog jezika | Akademija Oxford\nPoslovni kursevi makedonskog jezika\nPoslovni kursevi makedonskog jezika - Audio verzija\nPoslovni kurs makedonskog jezika – ideja je profesionalaca koji su iskustvom došli do rezultata da je svaki cilj moguće ostvariti samo ukoliko znate kako i na koji način. Sa sigurnošću znamo da je ovo pravi vid edukacije za Vas ukoliko već posedujete znanje makedonskog jezika, ali Vam je određena oblast jezička barijera za kvalitetno i brzo profesionalno i poslovno usavršavanje.\nIz ovih razloga bili smo u mogućnosti da Vam izađemo u susret – kada je učenje makedonskog jezika u pitanju – u poslovnom svetu. Omogućili smo Vam da kroz naše kurseve, u vidu grupne ili individualne nastave, savladate sve termine koji su vezani za oblast kojom se bavite. Bilo da je reč o medicini, administraciji, menadžmentu, marketingu, poslovnoj komunikaciji ili nekoj drugoj oblasti koju u ovom momentu nismo naveli.\nPoslovni kurs makedonskog jezika – traje četiri meseca kada je grupna nastava u pitanju, ili dvadeset i pet dvočasa ukoliko nastavu želite da pohađate sami, individualno – prema našoj literaturi. Ipak, ukoliko želite da samo nadgradite svoje znanje iz određene oblasti – nastavu možemo organizovati i prema vašim potrebama.\nPotrebno je da prethodno osigurate svoje mesto kao polaznik,odnosno javite nam se putem telefona, e- mail-a ili lično na adresi, kako bismo Vaše potrebe znali da realizujemo i omogućimo Vam perfektnu konerzaciju u određenoj oblasti!!! Javite se što pre, jer vreme ne ume da čeka, ono neumitno teče mimo naših odluka, koje ako na vreme ne postavimo na mesto, brzo prođu pored nas!!!\nSpisak gradova za poslovni kurs makedonskog jezika


Veliki dan za budućnost devojčica u nauci i tehnologiji-Hack#teen počinje u sredu u Legatu Čolaković\nU sredu će se u Legatu Čolaković održati prvi hakaton za devojčice koji AFA sprovodi u saradnji sa Ministarstvom trgovine, turizma i telekomunikacija sa ciljem da doprinese promociji i većem interesovanju devojčica za prirodne nauke i profesije budućnosti.\nHack#teen je deo inicijative More girls in STEM koja radi na osnaživanju i inspirisanju narednih generacija devojčica i devojaka u oblasti nauke, tehnologije, inženjerstva i matematike kako bi bile podjednako zastupljene u tehnološkim poslovima budućnosti i učestvovale u kreiranju nove, digitalne civilizacije. Inicijativa je posvećena promovisanju važnosti znanja i obrazovanja kao ključnih za uspeh i napredovanje u životu.\nOd izuzetne je važnosti da se prilagodimo digitalnom dobu i iskoristimo njegove pune potencijale koje mogu dovesti do velikih promena i doprinosa u zajednici, ekonomiji i uspostavljanju održivog društva u Srbiji. Sa druge strane, neiskorišćavanje ovih mogućnosti može dovesti do velikih razlika i digitalne diskriminacije, jer će 50% poslova koje danas obavljaju žene u narednih pet godina preuzeti veštačka inteligencija, prema prognozama sa prošlogodišnjeg Svetskog ekonomskog foruma.\nSa učesnicama će zajedno raditi mentorke iz različitih kompanija i kroz praktičan rad će pokušati da dođu do najinovativnijih rešenja za smanjenje rodnog jaza u nauci i tehnologiji. Proglašenje pobedničkog tima od strane žirija koji čine Vesna Bengin, BioSense i She's Mercedes, Jovana Milutinović iz kompanije Nordeus, Dane Atanasovski ispred Inovacionog Fonda, prestavnik AFA, predstavnik Ministarstva trgovine, turizma i telekomunikacija i Milica Begenišić iz Telenora, biće narednog dana u bašti hotela Metropol.


Skupština Srbije završila je danas razmatranje Izveštaja o radu Komisije za zaštitu konkurencije za 2019. godinu i počela razmatranje amandmana koji je poslanik Srpske napredne stranke Vladimir Đukanović podneo na Predlog zakona o izmenama i dopunama Zakona o utvrđivanju porekla imovine i posebnom porezu.\nPoslanik Srpske napredne stranke Vladimir Đukanović je amandmanom predložio da izmene i dopune Zakona o utvrđivanju porekla imovine i posebnom porezu stupe na snagu narednog dana od dana objavljivanja u „Službenom glasniku“, a da se primenjuju, kao i druge odredbe ovog Zakona koje nisu menjane.\nTokom razmatranja Izveštaja o radu Komisije za zaštitu konkurencije za 2019. godinu poslanik Srpske napredne stranke Veroljub Arsić rekao je da se ranije dešavalo da mali broj ljudi stekne veliku ekonomsku dobit, dok su drugi građani osiromašili.\nOn je rekao da je taj „ekonomski zločinački poduhvat koji je osiromašio ne samo građane, već i zdrav, realni deo srpske privrede počeo 2005. godine“.\nU tome je, kako je naveo, učestvovao tadašnji predsednik Vlade Vojislav Koštunica i mnogi drugi, uz posredovanje predsednika Srbije Borisa Tadića i dodao da je reč o preuzimanju C marketa od strane kompanije Delta.\nOn je rekao da je za 44 miliona evra, uz saglasnost Trgovinskog suda koji je vodio stečajni postupak, kompanija Delta postala vlasnik 60 odsto imovine C marketa.\nArsić je rekao da takav potez nije mogao da se desi bez političke podrške države, pre svega tadašnjeg premijera Koštunice, njegove Vlade, ali i sudova koji su u tome učestvovali.\nPrema njegovim rečima, kupovinom C marketa Miroslav Mišković je postao vlasnik dve trećine Srbije.\n„Počeo je preko svoje kompanije da isisava novac, da uzima, da otima od svakog dobavljača, jer ako se ne prihvate njegovi uslovi nabavljaće robu od konkurentske firme“, rekao je Arsić.\nPosle razmatranja predloženog amandmana poslanici će, u delu sednice koja počinje u 16.00 časova, postavljati pitanja članovima Vlade Srbije, a zatim će glasati o tačkama dnevnog reda sednice koja je u toku.


Radmanović ne prisustvuje sjednici Predsjedništva BIH\nČlan Predsjedništva Bosne i Hercegovive iz Republike Srpske Nebojša Radmanović ne prisustvuje današnjoj vanrednoj sjednici Predsjedništva na kojoj se razmatraju izjave predsjedavajućeg Savjeta ministara BiH Nikole Špirića, kojima se zagovara secesija jednog dijela BiH.\nNa vanrednoj sjednici prisutni su predsjedavajući Predsjedništva BiH Haris Silajdžić i hrvatski član Predsjedništva Željko Komšić, a nakon sjednice će, najvjerovatnije biti izdato saopštenje.\nVanrednu sjednicu zakazao je predsjedavajući Predsjedništva BiH Haris Silajdžić.\nSrpski član Predsjedništva Nebojša Radmanović rekao je ranije da je potpuno neosnovano održavanje vanredne sjednice Predsjedništva sa ovim dnevnim redom, kao i da njeno sazivanje predstavlja pokušaj zloupotrebe ove institucije.\nŠpirić je ranije rekao da, ako su Albanci 150 godina sanjali san o nezavisnom Kosovu i na pragu su dobiti i službenu potvrdu, i Srbi u Republici Srpskoj imaju pravo na isto.\nPrije dva dana Špirić je izjavio da Republiku Srpsku iz BiH može da otjera samo Sarajevo. "Stepen mržnje koji dolazi iz Sarajeva prema RS obezbijediće joj drugi status. RS tu ne treba da radi ništa", rekao je Špirić.\nPremijer RS Milorad Dodik izjavio je da je Špirić čovjek sa potpunim integritetom i da ima punu podršku Saveza nezvisnih socijaldemokrata (SNSD-a).


Malašević: Nismo imali para, pa smo sami pisali strategiju obrazovanja | Banjaluka.net\nMinistar prosvjete i kulture Republike Srpske Dane Malešević izjavio je večeras da je svjestan nedostataka nacrta strategije razvoja obrazovanja u Srpskoj, koji je radio ovaj resor, ali da nisu imali novca da angažuju stručnjake koje bi bolje uradili ovaj strateški dokument.\n– Ovaj dokument je rađen potpuno amaterski i besplatno, odnosno sa resursima s kojim raspolažemo u Ministarstvu i uz pomoć nekoliko ljudi sa Univerziteta. Naprosto, nismo imali para da anagažujemo stručnjake koje pišu strategije i za to uzimaju dobre pare – rekao je Malešević, nakon što je ovaj dokument bio izložen žestokim kritikama više poslanika vladajućeg bloka.\nOsvrćući se na kritike poslanika, Malešević je naglasio da se slaže sa nekim od primjdbi na sadržaj ovog dokumenta i da zbog toga neki njegovi dijelovi i neće naći u finalnoj verziji strategije.\n– I ja se slažem da neke stvari u ovoj strategiji jednostavno ne stoje – rekao je Malašević.\nTokom skupštinske rasprave, više poslanika, među njima najviše predstavnika SNSD-a, kritikovalo je nacrt strategije koja bi trebalo da definiše osnovne pravce razvoja obrazovnog sistema u Srpskoj za period do 2010. godine.\nIgor Radojičić, poslanik SNSD-a, kazao je da u strategiji nema opšte obrazovnih ciljeva koje bi trebalo definisati, ali i zatražio da se, u okviru ove strategije, preispita i devetogodišnje trajanje osnovnog obrazovanja, koje je zamijenilo stari, osmogodišnji sistem.


Пут према Великој Евроазији - Нови Стандард\nPut prema Velikoj Evroaziji\nPepe Eskobar 29.11.2019. 20:06 17.01.2020.\nKako se na debatnom skupu Astanskog kluba i ove godine afirmisala ideja Velike Evroazije, i šta ona tačno podrazumeva?\nAstana klub je jedan od najvažnijih godišnjih „sastanaka“ na prostoru Evroazije, pored foruma Boao u Kini i Valdajskog debatnog foruma u Rusiji. Kina, Rusija i Kazahstan zajednički predvode evroazijske integracije. Stoga ne čudi što je peti sastanak Astanskog kluba morao da se fokusira na Veliku Evroaziju, što je sinonim za „novu arhitekturu globalne saradnje.“\nVladimir Jakunin, predsedavajući moskovskog Istražnog instituta za dijalog civilizacija, uveren je da je Kina „spremna da Evroaziju pripremi za budućnost“, premda „ništa ne ukazuje da će Zapad na to odgovoriti pozitivno“. Jakunin smatra da su za Kinu inicijative poput „Novog puta svile“ i „Pojasa i puta“ „osnova za međucivilizacijski dijalog“, dok Rusija nastavlja da se ponovo afirmiše kao globalna sila.\nVang Hujao, saradnik Centra za Kinu i globalizaciju i savetnik državnog sekretara Kine, vidi Kinu kao „najvećeg stabilizatora“ u međunarodnim odnosima i trgovini, i kao „najveći mehanizam za prosperitet“, što je još jednom demonstrirano na poslednjem Šangajskom sajmu.\nVisoki diplomata iz Pakistana Iftehar Čodari, koji trenutno radi na Institutu za studije južne Azije pri Nacionalnom univerzitetu u Singapuru, tvrdi da „liberalni svetski poredak nije univerzalan“; sada se sve svodi na „liberalni kapitalizam protiv Kine“. Sa druge strane Hujaoa to ne brine: on naglašava da Kina „3D Evroaziju“ već vidi kao novu pregovaračku platformu.\nHujao ističe da se „pogrešna metodologija“ koristi kao „stabilizator svetske ekonomije“. Naglašava i ulogu Azijske banke za investicije u infrastrukturu i posebno inicijative Pojas i put kao „novog podsticaja za razvoj sveta u narednim decenijama“ koji će se temeljiti na „kineskoj kulturi, tradiciji i vrednostima“, kao i hibridnoj ekonomiji koja se ne oslanja isključivo na državna preduzeća. Insistira da je Pojas i put „stvarni međunarodni razvojni plan“, a „unilateralizam” vidi kao veliku opasnost. Da li istorija ima samo jedan oblik?\nVang Huijao iz Centra za Kinu i globalizaciju drži govor na konferenciji u Pekingu, 13. jul 2019. (Foto: ccg.org.cn)\nDžejkob Frenkel, predsedavajući Džej-Pi Morgan internešnel (JP Morgan International), za razliku od mnogih bankara zvučao je trezveno i didaktično, citirajući kinesku poslovicu: „Med je sladak, ali pčela bode.“ Naglašava da je izbor reči važan: „Kada koristite reč ‘rat’ u trgovini, postoje posledice“, naročito kada imate „milione brodova“ koji plove „istim okeanom.“\nVang daje podršku Frenkelu ističući kakve će posledice po zemlje Trećeg sveta imati trgovinski rat Amerike i Kine. Frenkel takse vidi kao „pogrešan instrument“ i naglašava da poslovni svet „ne veruje u modele MMF-a“. Boris Tadić, bivši predsednik Srbije, govorio je o tome kako „arogantne velike sile ignorišu male države.“\nNeverovatni Li Vej, vešti pregovarač i predsednik Razvojnog istraživačkog centra kojim rukovodi predsedavajući Državnog veća, naglašava da usled ozbiljnih „antiglobalističkih tendencija“ postoji potreba za „novim principima suživota.“ Kina i SAD bi trebalo da „prestanu da razmenjuju udarce; do sada je održano 13 sastanaka na kojima se diskutovalo o trgovniskom ratu.“ U prvoj fazi dijaloga, kaže Li, neophodno je da Si i Tramp potpišu memorandum o razumevanju.\nReagujući na mogućnost potpisivanja protokola između Kine i SAD, Jakunin ponovo ističe svoj glavni zaključak: „SAD nisu spremne da gledaju kako se Kina transformiše u veliku silu.“ Pribrani li napominje da je Si Đinping 2013. godine pokrenuo projekat Pojas i put baš u Kazahstanu, na obližnjem Univerzitetu Nazarbajev. Uveren je da inicijativa ima mogućnost da „u potpunosti odgovori na sve izazove sadašnjeg istorijskog trenutka.“\nNa polju nuklearnog naoružanja, Jakunin napominje kako države koje su potpisale Sporazum o neširenju nuklearnog naoružanja sada očekuju „zvaničnu potvrdu da neće biti ugrožene“. „Nedostatak poverenja“ vidi kao najveću pretnju ovom sporazumu: „Pet stalnih članica SB UN, koje su ujedno i potpisnice tog sporazuma, nisu ispunile svoja obećanja.“\nLegendarni Mohamed el Baradej, bivši generalni direktor Međunarodne agencije za atomsku energiju i dobitnik Nobelove nagrade za mir 2005. godine, istakao je oštar kontrast u pogledu budućnosti: ili će biti „maksimalnog pritiska, smena režima i sankcija“ ili „dijaloga, jednakosti, saradnje i poštovanja“. On naglašava da „međunarodne institucije ne mogu izaći na kraj sa današnjim svetskim izazovima – oni su potpuno izvan njihove moći.“ A najveći problem o kojem svi izbegavaju diskusiju je, naravno, nuklearno naoružanje: „Utisak je da se vrtimo u mestu.“\nMohamed el Baradej, bivši generalni direktor Međunarodne agencije za atomsku energiju i dobitnik Nobelove nagrade za mir 2005. godine (Foto: Reuters)\nEl Baradej odbacuje ideju nuklearnog kluba kao dobar model: „Koje je logičko i moralno opravdanje? Ovo je neodrživ režim.“ Što se tiče nuklearnog razoružavanja, države sa nuklearnim oružjem su te koje moraju započeti novo doba. Za sada preostaje da se spasu ostaci dogovora o kontroli nuklearnog naoružanja. Prešli smo iz stanja ludosti u stanje žalosti, odnosno u garantovano samouništenje.“ (U pitanju je igra reči: reč MAD na engleskom znači ludilo, a koristila se kao hladnoratovski akronim za sintagmu „garantovano međusobno uništenje”; dok se reč SAD prevodi kao tužan/no, pri čemu autor napominje da se može tumačiti i kao akronim za sintagmu „garantovano samouništenje“; prim. NS).\nDan Smit, direktor Međunarodnog instituta za istraživanje mira u Stokholmu, uvodi u priču smrtonosne autonomne sisteme naoružanja, kao što su roboti sa vrlo visokim stepenom autonomije. Ali ovi entiteti ne mogu sprečiti, na primer, sajber napade, koji „mogu biti kontraproduktivni i autodestruktivni, jer za sobom povlače kontra napad.“\nNeosporna zvezda dana na sastanku Astanskog kluba je prvi predsednik Kazahstana, Nazarbajev. Među iskusnim diplomatama i analitičarima postoji slaganje da bi, kada bude pisana istorija Velike Evroazije, Nazerbajev mogao biti na naslovnoj strani. Globalni potresi možda trenutno ne idu u prilog stvaranju Evroazijske ekonomske unije, ali – kao što Rusi naglašavaju – ona će sasvim sigurno preživeti sankcije i trgovinski rat, a vizija sveta u 2025. godini nudi primamljiv prizor otvorenog tržišta za trgovinu gasom i uslugama. EU i EAEU imaju ekonomije koje se uzajamno dopunjuju, a Rusija tu može igrati glavnu ulogu.\nNazarbajev citira izvikanog teoretičara Fransisa Fukujamu kako bi naglasio da je bilo potrebno „samo tri decenije” da se pokaže kako se „njegova vizija nije materijalizovala.“ Ističe spremnost da „kritički preispita“ evroazijski model bezbednosti, koji sada kombinuje Evropu i Aziju, s čime se slaže i većina stručnjaka koji su pripremili detaljan izveštaj na temu vodećih 10 rizika po Evroaziju u 2020. godini.\nNazarbajev ima mapu puta koja bi trebalo da donese mir u svetu u 21. veku, sadržanu u manifestu koji je predstavio u UN. Ona podrazumeva globalni savez lidera koji se zalažu za odbacivanje nuklearnog naoružanja, kao i samite posvećene nuklearnoj bezbednosti. On može tako govoriti sa „moralnim pravom“ čoveka koji je stavio tačku na jedan od većih svetskih nuklearnih arsenala – kazahstanski.\nNursultan Nazarbajev drži govor na petom sastanku Astana kluba, 12. novembar 2019. (Foto: elbasy.kz)\nOno što je ključno ne samo za Nazarbajeva, već i za Sija i Putina, je sledeće: Inicijativa pojas i put, Evroazijska ekonomska unija, Evropska unija, Šangajska organizacija za saradnju, Asocijacija država jugoistočne Azije – sve ove inicijative i institucije trebalo bi da napreduju punom parom, zajedno, stvarajući više pregovaračkih platformi, sa Velikom Evroazijom kao zajedničkim krajnjim ciljem. A ima li bolje platforme da se ta ideja konceptualno unapredi od Astanskog kluba?\nNaslovna fotografija: Akorda Press\nSvetAstanski klubVelika EvroazijaEvroazijaKazahstanKinaNursultan NazarbajevPepe EskobarRusija


Suđenje će pred Specijalnim sudom u Beogradu biti ponovljeno i bivšem pomoćniku direktora za vuču i vozna sredstva ŽTP "Beograd" Zoranu Milićeviću i zastupniku preduzeća "Korel" iz Londona i odgovorno lice u privatnom preduzeću "Sibeks" Miloradu Ccelebiću, koji su ukinutom presudom bili osuđeni na po četiri godine zatvora.\nSuđenje se ponavlja i prema bivšem pomoćniku direktora sektora za vuču i tehničku dokumentaciju u "Železnicama Srbije" Dragoslavu Pejčiću koji je bio oslobođen optužbi ukinutom presudom.\nU odluci Apelacionog suda, koja je objavljena na sajtu, navodi se da prvostepena presuda sadrži bitne povrede odredaba krivičnog postupka, jer je izreka presude "nerazumljiva, protivrečna sama sebi i razlozima presude, pri čemu su u obrazloženju prvostepene presude izostali razlozi o odlučnim činjenicama, a razlozi koji su dati su nejasni i u znatnoj meri protivrečni".\nŠto se tiče žalbe preduzeća "ŽŽeleznice Srbije", ona je odbacena kao nedozvoljena, naveo je Apelacioni sud.\nU obrazloženju je ukazao da je Zakonikom o krivičnom postupku propisano da ošštećeni ima pravo da podnese žžalbu samo protiv odluke o trošškovima krivičnog postupka i dosuđenom imovinskopravnom zahtevu, dok su Železnice podnele žalbu na presudu u pogledu odluke o oduzimanju imovinske koristi.\nŠarančić i ostali se terete da su u saizvrššilašštvu, izvršili produžženo krivično delo zloupotreba služžbenog položžaja, a Milorad Čelebić to delo izvrššio u podstrekavanju.\nŠarančić i ostali su optuženi što su, kako se sumnja, ugovorili nabavku šest dizel električnih lokomotiva od Slovenačkih železnica i 10 dizel motornih vozila od švedske kompanije "Šveden reil", a tužialštvo smatra da je taj posao mogao da se obavi u Srbiji.\nTako su prema optužnici naneli štetu za “Železnice Srbije” u iznosu od oko 900.000 evra.\nTužilaštvo za organizovani kriminal koje zastupa optužnicu smatra da su lokomotive iz Slovenije kupljene su po znatno višoj ceni preko preduzeća posrednika, a ne direktno od slovenačkog ponuđača, a isti je slučaj i sa švedskim lokomotivama.\nBivši direktor "ŽŽeleznica Srbije" proveo je u pritvoru Okružnog zatvora u Beogradu viŠše od 13 meseci, nakon čega je pušŠten da se brani sa slobode uz jemstvo.\nOn je uhapšen 2. juna 2010, a u januaru 2011. je njemu i njegovim saradnicima počelo suđenje.\nŠarančić je tokom izlaganja odbrane za svoje hapššenje optužžio Demokratsku stranku, tvrdećii da je proces protiv njega politički montiran i da je uhapššen posle sukoba sa funkcionerom DS i gradonačelnikom Beograda Draganom Đilasom.\nSutra presuda nekadašnjem direktoru Železnica Srbije zbog zloupotrebe položaja\nKo je bivši vođa navijača Partizana upucan na Novom Beogradu


Ulaganje u visoko obrazovanje Ulaganje u visoko obrazovanje – Personal magazin\nEvropska unija podržala je Ministarstvo prosvete, nauke i tehnološkog razvoja donacijom od 30 miliona evra za poboljšanje infrastrukture na 27 fakulteta na svih pet državnih univerziteta u Srbiji. Kroz projekat…\nEvropska unija podržala je Ministarstvo prosvete, nauke i tehnološkog razvoja donacijom od 30 miliona evra za poboljšanje infrastrukture na 27 fakulteta na svih pet državnih univerziteta u Srbiji. Kroz projekat „Unapređenje infrastrukture visokoškolskih ustanova u Srbiji“ – EU HETIP, obnovljene su laboratorije, istraživački kabineti, nastavni i komunalni objekti u Beogradu, Novom Sadu, Kragujevcu, Nišu, Kraljevu, Novom Pazaru, Boru, Vrnjačkoj Banji, Čačku i Leskovcu.\nProjekat je takođe obezbedio isporuku standardne nastavne, specifične naučne i savremene IT opreme za 27 visokoškolskih ustanova. Moderna, višenamenska nastavna oprema značajno će poboljšati praktične veštine i kompetentnost srpskih studenata i pomoći će Ministarstvu da unapredi naučno tehničke inovacije i istraživanja koja bi, zauzvrat, trebalo da utiču na ekonomski prosperitet.\nEU HETIP zvanično je završen u prostorijama Univerziteta u Beogradu (Kapetan Mišino zdanje), gde je Evropska unija, budžetom od milion evra, finansirala rekonstrukciju fasade, rekonstrukciju krova, renoviranje stolarije i izgradnju panoramskog lifta koji će pomoći osobama sa invaliditetom nesmetano kretanje zgradom. U februaru 2013, Univerzitet u Beogradu proslavio je 150 godina postojanja Zadužbine kapetana Miše Anastasijevića, u čijem zdanju je smešten Rektorat Univerziteta.\nEvropska unija uložila je milion evra za nabavku savremene opreme za praktičnu obuku i studentske vežbe na Fakultetu za fiziku u Beogradu. Studenti koji pohađaju nastavu fizike, astrofizike i meteorologije sada obavljaju vežbe i praktičnu obuku u 10 laboratorija na Fakultetu u istim uslovima kao i njihovi vršnjaci u drugim evropskim zemljama.\nKroz EU HETIP Evropska unija izdvojila je 0,8 miliona evra za Medicinski fakultet u Nišu, gde je opremljena Laboratorija za funkcionalnu genomiku i proteomiku, sofisticiranom digitalnom opremom koju sada koriste naučnici i istraživači.\nSezona promenljivog vremena usporila je, ali nije zaustavila radove na gradnji nove zgrade Šumarskog fakulteta, na planini Goč kod Kraljeva, za koju je Evropska unija donirala milion evra za izgradnju novog nastavnog kompleksa površine 800 kvadratnih metara i dodatnih 400 kvadratnih metara skladišnog prostora. Od tog iznosa oko 200.000 evra biće uloženo u nabavku najsavremenije naučne i nastavne opreme.\nStudenti u Srbiji, kao i nastavno osoblje od školske 2013. godine počeli su da koriste renovirane prostore i savremenu opremu. Ovim projektom EU je pomogla Srbiji u jačanju potencijala univerziteta koji bi trebalo da odigraju ključnu ulogu u podizanju nivoa zaposlenosti i pospešivanju ekonomskog razvoja. Od 2000. godine Evropska unija donirala je više od 63 miliona evra u sektor obrazovanja u Srbiji.\nZa više informacija posetite: www.hetip.rs\nUlaganje u visoko obrazovanje was last modified: November 3rd, 2014 by Redakcija\nREM: Upozorenje za TV Pink i opomene televizijama Prva i Happy


Čuvena Petržalka koja je 2005. godine u poslednjem kolu kvalifikacija za Ligu šampiona izbacila Partizan posle boljeg izvođenja penala, u međuvremenu je pala na vrlo niske grane, a prošle sezone igrala je u drugoj ligi Slovačke.\nPartizan je, željan "osvete" od samog početka krenuo vrlo agresivno i u sastavu Stojković, (Radiša Ilić), Ranković, Volkov, Savić, Ivanov, Kamara, Babović, Ilić Saša, Vukić, Eduardo i Šćepović.\nDo vođstva su stigli u 22. minutu nakon što je Saša Ilić lepo uposlio Eduarda a ovaj mu se zahvalio prvim golom u dresu crno-belih.\nSamo tri minuta kasnije, Partizan je već vodio sa 2:0. Ponovo je u glavnoj ulozi bio Eduardo kada je centrirao sa leve strane a defanzivac Petržalke Moravčik loše je zahvatio loptu glavom matiravši Luboša.\nSlovacima je već presela utakmica kada je Eduardo novim golom u 37. minutu rešio pitanje pobednika.\nPosle centaršuta sa desne strane fantastično je zahvatio loptu levom nogom i volej udarcem naterao je Luboša da je po treći put vadi iz mreže.\nPre toga je Šćepović pogodio prečku, tako da je Partizan mogao i do 4:0.\nU drugom poluvremenu, crno-beli ne samo da nisu stali već kao da su inspirisani prvim delom igre rešili da dodaju gas i time opravdaju nadimak "parni valjak".\nPrvo je Ninković u 78. minutu povisio na 4:0, da bi Jovančić minut pre isteka 90. minuta takođe savladao golmana Slovaka.\nNinković je u zaustavnom vremenu još jednom pogodio metu za konačnih 6:0 za Partizan.


Neće biti približavanja stavova\nKosovska delegacija na pregovorima u Briselu, 20. novembar 2007\nPredstavnici političkih partija, kako Albanaca tako i Srba, ne veruju da je u periodu do 10. decembra moguće približavanje suprostavljenih stavova između delegacija Prištine i Beograda u pregovorima o statusu Kosova.\nPotpredsednik Demokratskog saveza Kosova Fadilj Ferati ističe da nije verovao u mogućnost postizanja kompromisa između dve strane, dok poslednje predloge Beograda vidi kao političke driblinge kako bi se dobilo na vremenu.\n«Ja ne vidim šanse, od početka nisam bio optimista da će ovaj proces doneti nešto novo. Dobro je što se još jednom probalo, po poslednjih put pokušalo da se postigne neki dogovor, međutim vidi se da vreme odmiče i predloge koje daje Srbija su samo politički driblinzi, koji pokazuju da se oni nisu ništa promenili u svojoj prirodi.»\nFerati ističe da posle 10. decembra, kada će izveštaj trojke biti predat generalnom sekretaru UN –a, kosovska delegacija treba da izvrši političku procenu procesa pregovora:\n«Da bi se zatim, u koordinaciji sa međunarodnom zajednicom, preduzela poslednja mera i izvršilo ponovno proglašavanje nezavisnosti Kosova, posle čega verujem da će započeti priznavanje države Kosovo.»\nI sekretar za odnose sa javnošću Demokratske partije Kosova Enver Hoxhaj ističe kako ne očekuje neki značajan preokret:\n«Ne verujem da će biti nekog značajnog preokreta, pošto za ovih 120 dana nema neke suštinske promene, kako u odnosima između Prištine i Beograda takođe i u odnosima međunarodnim faktorima, čiji je jedan deo protiv nezavisnosti Kosova Ovo je bio poslednji test da se vidi koliko su SAD i druge određene zemlje mogu da ujedine stav, i to je pitanje koje treba sačekat.»\nHoxhaj kaže kako ne očekuje da će se i na poslednjem sastanku u Badenu u Austriji moći učiniti iskorak u pravcu dogovora i postizanja rešenja:\n«Mislim da međunarodna zajednica ima na stolu predlog i rešenje, to je predlog međunarodnog posrednika Martija Ahtisarija. Taj predlog nudi rešenja za najveći broj problema koje ima Kosovo, iako je taj predlog za građane Kosova bio bolan kompromis, to je i dokument koji takođe nije lako primeniti. Međutim, svako drugo rešenje koje bi mogla da ponudi međunarodna zajednica defintivno ne bi moglo da ponudi rešenje za mnogobrojna pitanja.»\nJedan od lidera Srpske liste za Kosovo i Metohiju Ranđel Nojkić ističe kako, imajući u vidu suprostavljene stavove obeju strana, ne može doći do približavanja stavova. Rešenje, prema njemu, sada zavisi od međunarodne zajednice:\n«Sada sve zavisi od međunarodne zajednice. Kako međunarodna zajednica bude želela da teče tok razgovora i rešavanje ovog problema, tako će se dogoditi. Prema tome, mislim da su ovo samo pokušaji da se obe strane uključe u rešavanju problema, ali one njihovi stavovi nisu više od izuzetne važnosti, s obzirom da su supristavljeni i da će sve zavisti od međunarodne zajednice.»\nNojkić ističe da međunarodna zajednica mora iskoristiti vreme do sledećeg sastanka kako bi obe strane privolela na prihvatljivo rešenje:\n«Ako je međunarodnoj zajednici stalo da dođe do pomaka, onda će u međuvremenu doći do razgovora sa obema stranama, doći do približavanja stavova pre tog roka.»\nI politički analitičar Qerim Qerimi ističe kako se u narednom periodu ne može mnogo očekivati, jer je najveći deo ove faze dodatnih pregovora prošao bez i najmanjeg pomaka:\n«Realističan pristup bi bio da treba očekivati malo, ako ne ništa, od pregovora.»\nTo malo, prema njemu, znači da će trojka doći do zaključka da je prosto nemoguće da strane dođu do nekom sporazuma:\n«Kao poslednja mera može se zaključiti da su strane iscpile sve mogućnosti i to može biti ono što je pozitivno, da međunarodna zajednica shvati da su sve mogućnosti za sporazumno rešenje iscrpljene i da se nastavi putem drugih mehanizama.»\nPregovaračka delegacija Kosova je i na jučerašnjem sastanku u Briselu ponovila stav da je za nju neprihvatljivo bilo koje rešenje koje ne znači nezavisnost Kosova, dok je srpska strana istrajala na predlogu u suštinskoj autonomiji.


08.07.2019 u 22:25\nEvropljani se više plaše Amerikanaca nego Rusa\nU poređenju s Nemcima, Francuzima, Poljacima, Letoncima, Rusima i Ukrajincima, građani Srbije su najmanje zadovoljni statusom svoje zemlje u svetu. Čak 85 odsto naših sugrađana smatra da Srbija nema poziciju koju zaslužuje, a po osećaju potcenjenosti najbliži su nam Ukrajinci, jer njih 74 odsto isto misli za svoju zemlju. Statusom zemlje najzadovoljniji su Nemci – njih 71 odsto veruje da se Nemačka dobro kotira na međunarodnoj sceni, a da Francuska ima položaj koji zaslužuje uvereno je 59 odsto Francuza. Ovo su podaci iz istraživanja „Bezbednosni radar 2019: Buđenje za Evropu”, koje je uradila nemačka Fondacija „Fridrih Ebert” (FES), a nedavno je predstavljeno u Beogradu u saradnji s Evropskim pokretom u Srbiji. Rezultati, kako je tom prilikom rekao Rajhard Krum, šef FES-ove Regionalne kancelarije za


Bravo Derventa: Nović besplatno nudi hotel „Biser“ za smještaj oboljelih od korona virusa\n24. Mar 2020 10393\nDirektor i vlasnik hotela „Biser“ sa četiri zvjezdice u Derventi, Branislav Nović, odlučio je da u jeku borbe protiv virusa korone, besplatno Republici Srpskoj ponudi na raspolaganje ovaj veleelpni objekat za smještaj oboljelih, karantin ili već druge potrebe protiv opake bolesti.\nTo je, za naš portal, potvrdio Nović, najavivši da će već tokom dana o toj ponudi i zvanično obavijestiti člana predsjedništva BiH iz Republike Srpske, predsjednika i predsjednika vlade RS, kao i načelnika opštine Derventa.\n- S obzirom da poseban problem u borbi protiv korone virusa predstavlja i nedostatak smještajnih kapaciteta, a za šta se izdvajaju dodatna sredstva, donijeli somo odluku da naš hotel, koji u ovoj vanrednoj situaciji ne radi, ponudimo Republici Srpskoj na raspolaganje. Nadležne institucije same neka odluče da li za smještaj osoba u izolaciji, za karantinski prostor ili smještaj za druge zdravstvene potrebe - kaže, za naš portal, Branislav Nović.\nVlasnik „Bisera“ ističe da ih je na ovu odluku dodatno podstakao jutrošnji snijeg i hladno vrijeme, kao i da će u nedostatku kapaciteta mnogi oboljeli ili pod tom sumnjom biti smješteni u šatorima.\nJedini hotel u gradu na Ukrini, inače, ima kapacitet smještaja za 60 osoba u 30 soba, sa ukupno 4.000 metara kvadratnih zatvorenog prostora.\nPogodnost i značaj ovog objekta u Posavini je i u tome što se nalazi nadomak brodskog i šamačkog graničnog prelaza, a nedaleko od regionalnih središta Doboja i Banjaluke.


MATEMATIKA: Srbija za plasman od sedmog do 10. mesta – Balkan-Handball.com\nHome / Arhiva / EHF EURO 2016 / MATEMATIKA: Srbija za plasman od sedmog do 10. mesta\nMATEMATIKA: Srbija za plasman od sedmog do 10. mesta\nPred poslednji meč sa Francuskom (sreda, 20.45) u glavnoj fazi takmičenja na Evropskom prvenstvu u Švedskoj, mnoge stvari su jasnije što se tiče plasmana reprezentacije Srbije. Naime, Srpkinje u najboljem slučaju (pobedom ili remijem sa Francuskinjama, a da Švedska prethodno ne pobedi ili odigra nerešeno sa Nemačkom) mogu završiti kao četvrte u grupi.\nŠto se tiče konačnog plasmana, Srbija je u ovom trenutku u najlošijem slučaju deseta (kao petoplasirana sa manjim brojem bodova od pete ekipe iz druge grupe), a u najboljem sedma (kao četvrtoplasirana sa više bodova od četvrte ekipe iz druge grupe).\nJedino što je izvesno u grupi u Geteborgu pred mečeve poslednjeg kola je da će Španija završiti kao šesta – poslednjeplasirana.\nŠpanija – Nemačka 20:20\nSrbija – Holandija 27:35\nŠvedska – Francuska 19:21\n← Prethodni članak Srpkinje složne: Holandija je bolja!\nNaredni članak → Srbija na Francusku (20.45): Motiv mora da postoji


Uprkos zastavi Kosova, Vučić ide u Pariz: Kad Merkelova zakaže sastanak... | BNN\nUprkos zastavi Kosova, Vučić ide u Pariz: Kad Merkelova zakaže sastanak...\nSrbijanski predsjednik svjestan nemoći sopstvene države\nDa li treba da ne razgovaram sa Angelom Merkel, koja mi je zakazala sastanak u nedelju ujutro u Parizu? Znate li koliko malih zemalja čezne da se sretne sa predsjednikom Emanuelom Makronom ili kancelarkom Merkel. Vratite se u život i realnost, poručio je predsjednik Srbije Aleksandar Vučić.\nZaustavite se, moramo da radimo sa Francuskom i Nemačkom, iako su priznale Kosovo, ponovio je predsjednik Srbije.\nKako kaže, njegov je posao da realno sagleda stvari, a realnost je da naša zemlja mora da radi sa Francuskom i Njemačkom, koje su priznale Kosovo prije 10 godina.\nVučić je po dolasku u Helsinki, gde će učestvovati na samitu EPP, u izjavi novinarima rekao da je uočljiv trend junačenja u Srbiji i da mu i neki ministri "sole pamet" o tome šta treba da radi po pitanju Pariza i zastave, kao i politička javnost bivšeg režima, koja drži pridike kako treba da "i šamara sve od Makrona do svih ostalih u Evropi".\n"Hoćete li predsjednika koji bi vodio u rat zbog jedne zastave, koja je bila tu i prije pet i deset godina. Svaki put na svakom sastanku sa našim ljudima bilo je zastave. Jel treba da uđem u Notr Dam i uzmem šipku da skinem zastavu", naglasio je on.


Gde još niste bili – videćete na Beogradskom sajmu turizma\nBack TURIZAM TURISTIČKE ORGANIZACIJE Gde još niste bili – videćete na Beogradskom sajmu turizma\nsreda, 03 februar 2016 15:25\nZemlja partner ovogodišnjeg Sajma turizma je Slovenija, koja će pod sloganom "ZELENA. AKTIVNA. ZDRAVA." predstaviti svoju raznolikost koja očarava turiste: razvijene planinske centre, primorske gradove, čuvene termalne banje i kapacitete za kongresni turizam koji pružaju brojne mogućnosti za poslovne ljude, porodice, ali i ljubitelje aktivnog odmora tokom svih godišnjih doba.\nPored zemalja koje su tradicionalno prisutne na Sajmu turizma u Beogradu, ove godine prvi put će se predstaviti Namibija i Malezija. U hali 1 na impozantnom izlagačkom prostoru predstaviće se turistički potencijali i aranžmani za posetu ovih dalekih i egzotičnih destinacija.\nRadno vreme sajma: četvrtak, 18. februar od 10 do 18h, petak 19. i subota 20. februar od 10 do 19h i nedelja, 21. februar od 10 do 17 h. Cena pojedinačne ulaznice je 300 dinara.


Partizan želi ravnopravnu bitku sa Hanoverom i prvu pobedu u LŠ - SPORTSKI ŽURNAL\nPartizan želi ravnopravnu bitku sa Hanoverom i prvu pobedu u LŠ\nTrener Partizana Stefan Ćirić rekao je da će njegovi vaterpolisti dati sve od sebe protiv Hanovera uprkos tome što nemaju šansu za plasman u narednu fazu Lige šampiona\n"Uprkos tome što smo van trke za završni turnir, pružićemo najbolje od sebe što možemo. Nadam se da ćemo imati ravnopravnu bitku sa nemačkim timom koji je mnogo iskusniji od nas", rekao je Ćirić u najavi utakmice.\nPartizan će u sredu dočekati Hanover u 10. kolu Grupe A Lige šampiona. Ćirić je podsetio da je Partizan upravo protiv Hanovera prošle sezone ostvario jedinu pobedu u Ligi šampiona.\n"Ali, oba kluba su promenila ekipe prošlog leta. Hanover je jači nego prošle sezone, dok je Partizan podmladio ekipu", kazao je Ćirić.\nVaterpolista Hanovera Aleksandar Radović rekao je da njegov tim želi tri boda u Beogradu.\n"Bolji smo tim, ali to moramo da dokažemo u bazenu. Uvek je težak posao igrati u Beogradu", rekao je Radović.\nPrva utakmica u Nemačkoj završena je pobedom Hanovera rezultatom 16:6, a Radović je naveo da će sada biti drugačije. NJegov saigrač Darko Brguljan je kazao da ne očekuje laku pobedu kao u Beogradu.\n"Dobili smo prvu utakmicu i to moramo da pobedimo. Ne možemo da očekujemo laku igru kao u Hanoveru. Svesni smo toga i daćemo 100 odsto da pobedimo", kazao je Brguljan.\nUtakmica će se igrati u sredu od 18.30 na Banjici.\nSrpski reprezentativac Ćuk o Partizanu: Ne znam kako ta deca uopšte treniraju!\nOčekivan poraz Zvezde u Breši, uz napredak u igri


Mitrović: "Partizan i ja imamo iste ambicije" - Sportske.net\nMitrović: "Partizan i ja imamo iste ambicije"\nNovi član fudbalskog kluba Partizan Milan Mitrović kazao je da se njegove ambicije poklapaju sa onim koje crno-beli imaju u predstojećoj sezoni.\nAko je Bambi "bomba nad bombama", šta bi tek bio ovaj šokatni povratak u Partizan?!Iliev blista: "Nikada se ovako veliki igrač nije vratio u Srbiju"Zvanično "pala" "bomba nad bombama" - Bambi potpisao na tri godineKakav dan za crno-bele - Nije samo Tošić!Dok čekamo promociju u Humskoj - Sećate li se ove Bambijeve golčine Realu?\nFudbalski klub Partizan dobio je u ponedeljak dva pojačanja od kojih je ono najveće već predstavljeno.\nNakon promocije Zorana Tošića crno-beli su dogovorili saradnju i potpisali ugovor sa štoperom Milanom Mitrovićem (29) koji će pojačati konkurenciju u defanzivnoj liniji tima.\n"Velika mi je čast, došao sam u veliki klub sa visokim ambicijama a takva su i moja očekivanja. Nadam se da ću opravdati svoj dolazak ovde", kazao je Mitrović za TV Partizan.\nŠampion Srbije angažovao je još jednog štopera poučen iskustvima iz sezone 15/16 kada je u Super ligi imao ogromne probleme zbog obaveza u Ligi Evrope.\nPred današnju promociju Milan Mitrović je kazao da će mu biti čast da sarađuje sa Đukićem.\n"Biće mi čast, trener Đukić je bio veliki igrač, sada je veliki trener i mislim da ću dosta da naučim od njega", dodao je Mitrović.\nBivši fudbaler Rada u Humsku stiže iz turskog Mersina, a uoči starta takmičenja u Ligi Evrope veruje da crno-beli imaju izgledne šanse da prezime u Evropi.\n"Partizan ima velike šanse, ne smemo nikoga da potecenimo. Neće biti lako, ali se nadam da će Partizan biti među prve dve ekipe", istakao je Mitrović.\nŠto se tiče fizičke spreme problema ne bi trebalo da bude. Mitrović tvrdi da će u naredne dve nedelje sigurno uspeti da se uklopi u ekipu.\n"Turska liga se završila u maju a ja sam u trenažnom procesu već dva i po meseca. Trebaće mi možda sedam do deset dana, dobro će mi doći ova dvonedeljna pauza da se uklopim sa ekipom", zaključio je novi štoper crno-belih.\nZvanična promocija novog štopera Partizana zakazana je za danas od 13 časova.


Koncesioni akt morao na popravni, ali od davanja aerodroma u zakup se ne odustaje – Bankar.me\nKoncesioni akt morao na popravni, ali od davanja aerodroma u zakup se ne odustaje\nFebruary 4, 2019 AVIO SAOBRAĆAJ, Članci, CRNA GORA, SVE VIJESTI Leave a comment\nIako je ministar saobraćaja i pomorstva Osman Nurković još prije dvije nedjelje najavio da će se na Vladi raspravljati o koncesionom aktu za aerodrome, do toga ipak nije došlo. U pitanju je dorada određenih stavki u koncesionom aktu, koji bi, nakon što prođe Komisiju za ekonomska pitanja, vrlo brzo mogao da se nađe na dnevnom redu Vlade.\nSpekulacije da Vlada možda razmišlja o državnom ulaganju u aerodrome, a ne davanju u zakup pokazala se kao neistinita, prenosi portal Standard.\nNaime, Vlada će, kako je potvrđeno Standardu iz više izvora, uskoro raspravljati o koncesionom aktu i ugovoru o koncesiji, a kašnjenje su prozrokovale određene primjedbe članova Komisije za ekonomsku politiku.\nPored Socijaldemokrata, koje su od početka protiv davanja aerodroma u zakup i nekolicina članova DPS-a je imala primjedbe i sugestije kako bi se koncesioni akt doradio, a interesi države u potpunosti zaštitili.\nMinistarstvo saobraćaja usvojilo je sugestije i određene nejasnoće iz koncesionog akta su eliminisane, te su se stekli uslovi da se ovo, po državu veoma važno strateško pitanje, uvrsti u dnevni rad Vlade.\nMeđutim, i pored činjenice da će koncesioni akt i ugovor uskoro biti pred ministrima već sada je očigledno kašnjenje u realizaciji ovog projekta.\nVeć tokom januara očikivalo se usvajanje akta i ugovora na Vladi, nakon čega bi zainteresovane kompanije mogle da pošalju ponudu. Završetak posla bio je planiran za septembar, ali kako sada stvari stoje taj rok je nerealan i sigurno će doći od kašnjenja od nekoliko mjeseci.\nA koliko interesovanje vlada za crnogorske aerodrome najbolje svjedoči činjenica da je pored evropskih kompanija, sve više firmi iz Azije koje planiraju da dostave ponudu o zakupu aerodroma u Podgorici, Tivtu i Beranama.\n„Postoji ogromno interesovanje koncesionara iz čitavog svijeta, Indija, Južna Koreja, Turska, Francuska, oko 20 kompanija je zainteresovano za koncesiju nad crnogorskim vazdušnim lukama”, rekao je ranije ministar Nurković.\nPrevious Pogledajte najbolje reklame ovogodišnjeg Super Bowl-a (video)\nSljedeći Knjiga napisana na mobilnom telefonu dobila književnu nagradu


BalkanMagazin :: Kanjiža opet puna migranata\nčetvrtak, 28. novembar 2019 00:00\n(četvrtak 28. novembar, pregled najvažnijih tema na naslovnim stranama u srpskoj štampi)\nParis, 27.11.2019 - protest francuskih famera\nAdvokat uzbunjivača iz valjevskog „Krušika“ danas će ponoviti predlog za ukidanje pritvora. Vrata EU biće otvorena za zapadni Balkan. Pentagonu smeta odnos Srbije i Rusije. U Prištini ruše crkvu jer tvrde da se ispod nalazi grobnica. Srpski spasilački tim pomaže među ruševinama u Albaniji. Migranti su počeli intenzivno da se pojavljuju u Kanjiži pre desetak dana. Podignuta je optužnica protiv Jasnića. Posle poraza Zvezde, Komoran kaže da su igrači „razmaženi“.\nAmsterdam, 27.11.2019 - Festival svetlosti u Amsterdamu\nUzbunjivač traži ukidanje pritvora\nUzbunjivač iz valjevskog „Krušika“ Aleksandar Obradović, „srećan i ponosan“ zbog podrške javnosti, poručuje iz kućnog pritvora za Danas: „Vučić konstrukcijama brani neodbranjivo.“ Advokat Vladimir Gajić će danas ponoviti predlog za ukidanje pritvora Obradoviću. Prethodna dva sud je, prema Gajićevim rečima, ignorisao. Milorad Pušica, funkcioner SNS-a, koga je Marinika Tepić dovela u vezu sa spornom prodajom naoružanja iz „Krušika“ bio je zajedno za Svetozarom Crnogorcem, ocem vlasnika firme „Tehnoremont“, član Nadzornog odbora Srpske fabrike stakla u Paraćinu. „Tehnoremont“ je firma za koju je predsednik Srbije rekao i da je prodavala mine poljskoj kompaniji „Natan“, a kao što je poznato te mine su kasnije završile u Ukrajini.\nBeograd, 27.11.2019 - Sastanak premijerke Srbije Ane Brnabić sa amabasadorom SAD Entonijem Godfrijem\nEU otvorena za zapadni Balkan\n„Vrata EU ostaju otvorena za zapadni Balkan“, naslov je u Politici. Nova „evropska vlada“ s Ursulom fon der Lajen na čelu, započeće svoj petogodišnji mandat 1. decembra, mada Velika Britanija, uprkos zakonskoj obavezi, nije imenovala svog kandidata za komesara. Poslanici Evropskog parlamenta velikom većinom su juče izabrali novu Evropsku komisiju, koja ima 27 članova. Za novi sastav EK glasao je 461 evroposlanik, 157 je bilo protiv, a 89 uzdržano. Tim Ursule fon der Lajen su podržale najveće političke grupe u EP – Evrpska narodna partija, Socijaldemokrate i Liberali, dok je grupa Zelenih ostala uzdržana.\nStrasbourg, 27.11.2019 - novoiinenovana predsednica EK Ursula fon der Lajen na sednici Evropskog parlamenta\nŠta smeta Pentagonu\nNovosti objavljuju izveštaj Pentagona o Balkanu uz naslov „Smetaju im ’migovi’ i veza Vučića sa Rusijom“. Optužili su SNS da je po dolasku na vlast pojačao vojnu saradnju sa Ruskom Federacijom, navodi list, dok su Milorada Dodika nazvali vođom separatista u Republici Srpskoj.\n„Ameri upozorili Vučića“, piše Kurir na prvoj strani: „Pazi šta radiš s Putinom.“ U najnovijem izveštaju Pentagona piše:\n„Uticaj Rusije u Srbiji mnogo je porastao. Od 2012. jedino je Srbija na zapadnom Balkanu nabavljala rusko naoružanje i opremu, čiji iznos premašuje milion dolara.“ Analitičari ocenjuju da „nije slučajno što se ovo pojavljuje uoči susreta Vučića i Putina“.\nBeograd, 27.11.2019 - ministar odbrane Aleksandar Vulin i ambasador Rusije Aleksandar Bocan-Harčenko položili su vence na Spomenik crvenoarmejcu na Groblju oslobodilaca Beograda i učestvovali u primopredaji grumena zemlje sa groblja koji će biti dopremljen u Rusku Federaciju u okviru akcije "Put sećanja": Aleksandar Vulin, Aleksandar Bocan-Harčenko\nRuše crkvu zbog grobnice\n„Ruše crkvu u Prištini“, piše Informer, „lažu da je ispod Hrama Hrista Spasa masovna grobnica iz 1999. godine“. Policija je juče u centru Prištine obezbeđivala iskopavanje oko temelja crkve.\nSankt Peterburg, 27.11.2019 - ruski predsednik Vladimir Putin sa džudistima džudo kluba Turbostroitel\nSpasilački tim iz Srbije stigao je u Albaniju nakon serije razornih zemljotresa koji su pogodili tu zemlju i raspoređeni su u mestu Tuman koje je najteže pogođeno zemljotresom, kaže Vlada Plemić iz Sektora za vanredne situacije. On je rekao da su timovi u Srbiji dobro obučeni, imaju sertifikate i mogu da pariraju svim timovima u svetu, prenose Novosti.\n"Mislim da su posledice zemljotresa ogromne i ove me podsećaju na 1963. godinu i Skoplje ili 1969. godinu i Banjaluku. Tek ćemo videti koliko će ljudi ostati nakon 72 sata, koliko postoji realna mogućnost za izvlačenje preživelih", kaže Plemić.\nBlic objavljuje da je zemljotres u Albaniji odneo 29 života, a da se juče osetio još jedan potres, na Kritu.\nTumane, 27.11.2019 - Pripadnici Specijalističkog tima za pretragu i spasavanje iz ruševina Sektora za vanredne situacije MUP Srbije, koji su upućeni u Albaniju radi pružanja pomoći nakon zemljotresa, angažovani su na pretrazi terena i spasavanju ugroženog stanovništva u mestu Tumane\nKanjiža ponovo puna migranata\nPre desetak dana migranti su počeli intenzivno da se pojavljuju u našoj najsevernijoj opštini. Sporadično su uvek bili prisutni, ali sada sede na svim klupama u parku ispred zgrade Opštine Kanjiža, ima ih svugde u centru grada, piše Politika. Kanjižani im se nerado obraćaju, sudeći po komentarima na društvenim mrežama, reklo bi se da u velikoj meri zaziru od stranaca u centru opštine. Svima su još živa sećanja na 2015, kada je u jeku migrantske krize svakodnevno u Kanjižu stizalo četiri-pet hiljada migranata.\nMelsbroek, 27.11.2019 - konferencija za novinare generalnog sekretara NATO Jensa Stoltenberga i predsednika Boing Internacionala Majkla Artura povodom potpisivanja ugovora o modernizaciji AVAKS-a\nU zatvoru bez obrazloženja\nSpecijalni tužilac Kosova nije podigao optužnicu protiv Marka Rošića i Nedeljka Spasojevića iz Kosovske Mitrovice, koji se tereti za navodno pomaganje u ubistvu Olivera Ivanovića, zbog čega su u pritvoru od 23. novembra prošle godine. Tada su u cik zore uhapšeni u akciji specijalnih jedinica kosovske policije Rosu, piše Politika. Da optužnica nije podignuta i da ne čeka na prevod, tvrdi Nebojša Rošić, otac pritvorenog Marka, demantujući pisanje srpskog portala na Kosmetu, ali i spekulacije albanskih medija koji su vest preneli. On kaže da mu sin bez pravnog osnova leži u zatvoru, jer nikakvo obrazloženje tužioca ni sudije nije dato.\nPodignuta optužnica protiv Jasnića\nBlic piše da je podignuta optužnica protiv Siniše Jasnića. Više javno tužilaštvo u Beogradu podiglo je optužnicu protiv bivšeg predsednika Univerzitetskog sportskog saveza Srbije, zbog sumnje da je proneverio novac te organizacije i time nju i budžet Srbije oštetio za 13,2 miliona dinara. Očekuje se podizanje optužnice zbog sumnji u proneveru 573.000 evra za navodnu izradu master plana za Univerzijadu 2020. u Beogradu.\nPodmetnuli mu tone marihuane\nInformer piše o odbrani uhapšenog „kralja organske hrane“.\n„Ljudi, meni su poturili četiri tone marihuane“, rekao je Predrag Koluvija policajcima posle hapšenja. On je, kako tvrdi, na farmi sadio samo industrijsku konoplju, a marihuana mu je podmetnuta.\nDivac uzeo 350.000 evra\nSud je doneo presudu, piše Srpski telegraf uz naslov „Divac ukrao 350.000 evra“. Čuveni košarkaš je napravio zgradu u centru Beograda, ali nikada nije isplatio plac iako je stanove rasprodao. Vlade je za dug garantovao sa 16 odsto udela u firmi, koju je potom prodao svom kumu, a ovaj je ubrzo ugasio.\nKomoran: Igrači su razmaženi\nBride obrazi od šest Bajernovih šamara, najteži evropski poraz u istoriji pao je teško svim zvezdašima, pišu Novosti. Najviše zbog nemoći, bezidejnosti, beskrvnosti ekipe, i to u tvrđavi koja je bila poznata po tome da se u njoj bori srcem, strasno i u kojoj su često padali i najmoćniji. "Marakana" ovako slabu Zvezdu nikada još nije videla, i to se svi slažu. Stevan Dika Stojanović, kapiten zlatne generacije koja je pre osvajanja evropske krune 1991. godine bacila Bajern na kolena, smatra da je "šestica" realan odnos snaga. Bivši as Ognjen Koroman ističe da su igrači razmaženi i preplaćeni, a legendarni Stanislav Karasi je doživeo ovaj debakl kao veliku bruku i sramotu, uz poruku igračima da se pogledaju u oči.


Obeležen Dan akreditacije u Republici Srbiji | ATS\nJuče je u prostorijama Regionalne privredne komore Niš održan skup povodom proslave Dana akreditacije u Republici Srbiji (28. jun) koji je ustanovljen po danu kada je 2000. godine ATS dodelio prvu akreditaciju. ATS je organizovao ovaj skup u saradnji sa Privrednom komorom Srbije (Udruženje akreditovanih tela za ocenjivanje usaglašenosti, PKS) i Regionalnom privrednom komorom Niš budući da je prvi sertifikat o akreditaciji dodeljen preduzeću iz Niša - Akcionarskom društvu za ispitivanje kvaliteta „Kvalitet“.\nLjubiša Dimitrijević, PKS, mr Jelena Popović, MP, Vladimir Vukašinović, „Kvalitet“ Niš, Milica Lukešević, ATS\nSkup je otvorila mr Jelena Popović, pomoćnik ministra, Ministarstvo privrede (Sektor za infrastrukturu kvaliteta i bezbednost proizvoda na tržištu) koja je tom prilikom istakla značaj umrežavanja svih učesnika infrastrukture kvaliteta, a prvenstveno tela za ocenjivanje usaglašenosti. Milica Lukešević, v.d. direktora ATS-a, je istakla koliko su ovakvi skupovi važni za razvoj naše privrede budući da omogućavaju učesnicima da se upoznaju sa ulogom i značajem akreditacije za privredni razvoj i unapređenje poslovnih potencijala. Ljubiša Dimitrijević, izvršni direktor Privredne komore Srbije i sekretar Udruženja akreditovanih tela za ocenjivanje usaglašenosti, se ovom prilikom zahvalio v.d. direktoru ATS-a, Milici Lukešević, na uspešnoj saradnji kada je i uručena povelja ATS-u povodom 15 godina uspešnog poslovanja.\nLjubiša Dimitrijević, PKS, i Milica Lukešević, ATS\nPrvu prezentaciju pod nazivom „Rad, struktura i položaj ATS-a u Republici Srbiji, Evropi i svetu 15 godina posle prve akreditacije“ je održao Radivoje Nikoličić, pomoćnik direktora za razvoj i kvalitet. On je tom prilikom objasnio značaj i elemente infrastrukture kvaliteta u Republici Srbiji i međunarodnim okvirima, ali i postupak akreditacije. Ovo je bila prilika i da se osvrnemo na istorijat ATS-a (uključujući i JUAT/ATSCG) i njegov status u međunarodnim organizacijama za akreditaciju (EA, ILAC, IAF). Takođe su navedene planirane aktivnosti ATS-a za 2015. godinu, a najvažniji cilj ATS-a za 2015. godinu je uspešno održavanje potpisanih multilateralnih sporazuma (EA MLA, ILAC MRA i IAF MLA), ali i dalje unapređenje saradnje sa svim republičkim ministarstvima i drugim zainteresovanim stranama, kontinualno unapređenje sistema akreditacije, kao i dalji razvoj akreditacije u novim oblastima.\nVladimir Vukašinović, direktor Akcionarskog društva za ispitivanje kvaliteta „Kvalitet“, je održao predavanje na temu „Značaj akreditacije za unapređenje poslovnih mogućnosti“ tokom kojeg se osvrnuo na koristi koje je akreditacija donela ovom preduzeću koje ima 9 akreditovanih laboratorija (oblast elektromagnetske kompatibilnosti (EMC), ispitivanje bezbednosti uređaja (LVD), ispitivanje alata (MD) i ispitivanje gasnih uređaja) i kako je akreditacija, koju je dodelio ATS, omogućila ovom preduzeću da unapredi svoj način rada i položaj na tržištu. Istakao je da je simbol akreditacije, za čije korišćenje ATS daje pravo akreditovanim telima za ocenjivanje usaglašenosti da označe svoj status akreditacije i koji ona koriste u svojim izveštajima i sertifikatima, garancija izvoznicima, koji plasiraju proizvode na inostranom tržištu, budući da je ATS potpisnik multilateralnih sporazuma o međusobnom priznavanju ekvivalentnosti sistema akreditacije. Akcionarsko društvo za ispitivanje kvaliteta „Kvalitet“ sarađuje i sa drugim akreditovanim telima za ocenjivanje usaglašenosti što im takođe omogućava da se razvijaju i stalno rade na sebi.\nNakon prvog dela skupa održan je okrugli sto na temu „Uloga i značaj akreditacije za privredni razvoj“ tokom kojeg su privrednici i akreditovana tela za ocenjivanje usaglašenosti sa teritorije RPK Niš imali priliku da postave pitanja koja se odnose na njihov svakodnevni rad i razvoj njihovih poslovnih mogućnosti, ali je i istaknuto da su ATS-u potrebni stručnjaci iz privrede koji poseduju odgovarajuću kompetentnost i radno iskustvo. Tokom okruglog stola je istaknuta potreba da sve institucije infrastrukture kvaliteta nastave sa unapređenjem međusobne saradnje budući da i akreditovana tela za ocenjivanje usaglašenosti moraju da sarađuju sa ovim institucijama.\nOvom prilikom je v.d. direktora ATS-a, Milica Lukešević, uručila zahvalnicu Vladimiru Vukašinoviću, direktoru Akcionarskog društva za ispitivanje kvaliteta „Kvalitet“, za uspešnu saradnju i doprinos razvoju sistema akreditacije u Republici Srbiji.\nVladimir Vukašinović, „Kvalitet“ Niš, i Milica Lukešević, ATS\nNakon skupa predstavnici ATS-a, PKS-a, Direkcije za mere i dragocene metale, Instituta za standardizaciju Srbije i članovi Odbora Udruženja akreditovanih tela za ocenjivanje usaglašenosti su, tokom kratke posete, obišli laboratorije Akcionarskog društva za ispitivanje kvaliteta „Kvalitet“.\nPoseta laboratorijama Akcionarskog društva za ispitivanje kvaliteta „Kvalitet“\nZa dodatne informacije molimo vas posetite:


Tamara Spaić | 09. jun 2022.\nApelacioni sud u Beogradu konačno je odredio članove sudskog veća koje će odlučivati o presudi za ubistvo Slavka Ćuruvije, novinara, urednika i vlasnika novina Dnevni telegraf i Evropljanin.\nDatum javne sednice na kojoj će početi odlučivanje o ovoj istorijski važnoj presudi ipak još nije određen. Apelacioni sud ima zakonski rok od četiri meseca da je zakaže i polovina tog roka je već prošla.\nU prethodnom postupku apelaciji bilo potrebno čak 10 meseci da zakaže sednicu\nPredsednik petočlanog sudskog veća biće, kao i pre dve godine kada je apelacija prvi put odlučivala i poništila prvostepenu presudu, sudija Milimir Lukić, a od starih članova tu su još Bojana Paunović i Dragan Ćesarović. Novi u veću će biti sudija Marko Jocić i Vesna Petrović, koja će biti sudija izvestilac u ovom slučaju.\nPrvobitno je, kako je Cenzolovka pisala pre dva meseca, za sudiju izvestioca bio određen Sretko Janković, ali je on promenjen da bi se, po rečima koordinatorke za medije Apelacionog suda, izbegao „utisak pristrasnog postupanja”.\n„Sudija Sretko Janković, kome je predmet prvobitno bio dodeljen u rad, izuzet je od daljeg postupanja u istom, jer je odlučivao o produženju pritvora u označenom predmetu u više navrata, a koja okolnost je takvog stepena da može da kod učesnika u postupku stvori utisak pristrasnog postupanja u predmetu”, rekla je za Cenzolovku Mirjana Piljić, portparolka Apelacionog suda.\nGodinu i po dana za prvu odluku apelacije\nOna nije mogla da nam kaže ništa u vezi sa određivanjem datuma javne sednice. Ranije je advokat Slobodan Ružić, koji zastupa decu Slavka Ćuruvije, rekao da bi to moglo biti pre leta. Postupanje Apelacionog suda, međutim, ne ostavlja mnogo prostora za optimizam, jer je u prethodnom postupku apelaciji bilo potrebno čak 10 meseci da zakaže sednicu, a da zatim prvostepenu presudu, uprkos apelima novinarske zajednice, ali i stručne javnosti da odmah okonča proces, ipak ukine i sve vrati na ponovni postupak.\nOd izricanja prve prvostepene presude, do izricanja prve odluke Apelacionog suda kojom je ona poništena, prošlo je čak godinu i po dana i to u slučaju ubistva izvršenog pre 23 godine.\nNekažnjavanje ovakvog zločina i otezanje sa donošenjem konačne osuđujuće presude ima ogromne posledice po celo društvo\nDa podsetimo, Specijalni sud za organizovani kriminal doneo je početkom decembra prošle godine osuđujuću presudu kojom se najviši funkcioneri i operativci tajne policije Radomir Marković, Milan Radonjić, Miroslav Kurak i Ratko Romić osuđuju na ukupno 100 godina zatvora zato što su naredili, organizovali i pomogli ubistvo novinara 11. aprila 1999. godine.\nU presudi je neposredni izvršilac ostao nepoznat, a to je i bio razlog zbog kojeg je Apelacioni sud prvog puta ukinuo prvostepenu presudu. Naime, sudsko veće Apelacionog suda, kojim je predsedavao Milimir Lukić, vratilo je slučaj na ponovljeno suđenje jer je u optužnici kao neposredni izvršilac označen Kurak, a presuda je „prekoračila optužnicu” jer je uvela N. N. lice.\nNa prvostepenu osuđujuću presudu žalili su se svi, i tužilac za organizovani kriminal Milenko Mandić i advokati osuđenih.\nTeroristički akt države\nSlučaj ubistva Slavka Ćuruvije nikako nije „običan”. Naravno da nijedno ubistvo ne bi nikada smelo da ostane nekažnjeno, pogotovo ne 23 godine, ali ovde je reč o terorističkom aktu države protiv novinara koji se suprotstavio ubilačkoj mašini jednog represivnog, ratnog i korumpiranog režima koji je uništavao živote građana Srbije tokom devedesetih godina, ali i miliona ljudi u regionu Balkana.\nNekažnjavanje ovakvog zločina i otezanje sa donošenjem konačne osuđujuće presude ima ogromne posledice po celo društvo, njegov razvoj, demokratiju, slobodu i bezbednost. To se vidi „sa Meseca” i nisu nam potrebni izveštaji Evropske komisije, Saveta Evrope, OEBS-a, Fridom hausa ili bilo koje međunarodne organizacije koje ocenjuju stanje demokratije u Srbiji da bismo to znali. Iako nas svi oni uporno podsećaju na hitnost razrešenja ubistva Slavka Ćuruvije.\nApelacioni sud formalno ima tri načina da reši ovaj predmet: da potvrdi presudu, da je promeni, odnosno poveća ili smanji dosuđene kazne, ili da otvori pretres i donese novu presudu. Faktički, Apelacioni sud ima samo jednu obavezu, da okonča stanje nekažnjivosti zločina nad novinarima u Srbiji i osudi, na osnovu brojnih postojećih dokaza, ubice Slavka Ćuruvije.\nApelacioni sud Slavko Ćuruvija Suđenje za ubistvo Slavka Ćuruvije\n← Sindikati RTV Vojvodine traže od REM-a da razreši Upravni odbor zbog neaktivnosti\nMarko Somborac 9. 6. 2022. →


U okviru projekta „YourJob“ održan okrugli sto „Mladi preduzetnici u Zrenjaninu“ | ZR KLIK\nZrenjanin- Povodom uspešne realizacije YourJob projekta u Zrenjaninu kroz podršku i finansiranje preduzetnika, u Velikoj Sali hotela Vojvodina održan je okrugli sto pod nazivom „Mladi preduzetnici u Zrenjaninu“.\nYourJob je međunarodni regionalni projekat koji za cilj ima osnaživanje mladih za izlazak na tržište rada, a finansiran je od strane Austrijske razvojne agencije, Renovabis i Karitas Austria, Karitas Srbije“ zajedno sa ,,Biskupijskim Karitasom Srem“, ,,Karitasom Beogradske nadbiskupije“ i ,,Biskupijskim Karitasom Zrenjanin“.\nOpšti cilj projekta je pružanje podrške mladima u zapošljavanju kroz aktivnosti karijernog informisanja i savetovanja. Obuka za podizanje kvaliteta poslovnih veština, profesionalnih kurseva, stručnih praksi i programa preduzetništva. U Srbiji se projekat realizuje u Aleksincu, Rumi i Zrenjaninu, gde su otvoreni „inkubatori za mlade“.\nCilj projekta je jasan, saradnja s kandidatima, a i saradanja sa poslodavcima. Prvi Okrugli sto u Zrenjaninu, okupio je predstavnike Austrijske razvojne agencije, predstavnike „Karitasa“, kao i mlade poslodavce i preduzetnike sa teritorije grada Zrenjanina. Program pokretanja preduzetništva pored usavršavanja za razvoj preduzetništva, mentorstva i stručne i tehničke podrške, podrazumeva grantove, odnosno bespovratna sredstva namenjena za pokretanje privatnog biznisa ili socijalnog preduzeća u iznosu do 5200 € (u dinarskoj protivvrednosti) po biznis ideji.\n„Inkubator za mlade“ u Zrenjaninu je u prethodnom periodu od dve i po godine uključio preko osamsto mladih iz Zrenjanina i okoline, i njima je pružena mogućnost da se karijerno razvijaju. Uz stručnu pomoć i podršku savetnice Milice Bogdanov, značajan broj mladih je uvideo priliku i uspeo da se zaposli ili pokrene sopstveni biznis.\nMilica Bogdanov je na otvaranju okruglog stola uputila pozdravnu reč prisutnima i istakla da joj je velika čast da svi ti mladi ljudi, koji joj se obrate, dolaze do svog zaposlenja, ali da takođe ne može da sakrije radost što se veliki broj gostiju odazvao pozivu da prisustvuje okruglom stolu „Mladi preduzetnici u Zrenjaninu“.\n„Negde oko osamsto mladih je prošlo kroz YourJob projekat, odnosno kroz „Inkubator za mlade“ u Zrenjaninu. Sa velikim brojem njih smo uspeli da ostvarimo konkretne korake ka njihovom zapošljavanju, a da pri tom uključimo one najugroženije. Tu zaista najveću zahvalnost upućujem Centru za socijalni rad i instituciji Most, koji su zajedno sa nama uspeli da podrže upravo one kojima je to i najpotrebnije“, rekla je Milica Bogdanović i dodala da su značajan doprinos današnjoj organizaciji okruglog stola dale gospođa Jasmina Poštin, kao i moderatka Dijana Vašaš Kuručev.\nNakon Milice, prisutnima se obratio gospodin Čedomir Janjić, predsednik Skupštine grada Zrenjanina.\n„Grad Zrenjanin pruža punu podršku svim naporima i inicijativama za pomoć mladim ljudima u zapošljavanju, edukacijama, obukama, obavljanju stručne prakse i drugim aktivnostima. Jedan od glavnih ciljeva naše lokalne samouprave i nešto na čemu ne prestajemo da radimo, jeste upravo smanjenje nezaposlenosti, otvaranje novih preduzeća i radnih mesta, stvaranje što povoljnijeg poslovnog okruženja i ambijenta, pre svega za mlade ljude, koji žele da se u svom gradu bave adekvatnim poslom i zasnuju porodicu“, istakao je Janjić.\nKao tema prvog panela nametnula se mogućnost podrške mladim preduzetnicima u Zrenjaninu. Prisutnima su se obratili Vanja Savić ispred Nacionalne službe za zapošljavanje, Dejan Nenadović koji je predstavljao regionalnu razvojnu agenciju RCR Banat i Igor Kuručev iz agencije Pro B2Me.\n„Kao što znate, nama je jedna od aktivnih mera politike zapošljavanja bazirana na preduzetništvu. Na žalost, mi smo tu ograničeni nacionalnim planom, jer filijala dobija kvote. Interesovanje je mnogo veće, pogotovo mladih ljudi iz godine u godinu. Mogu vam reći da je veliki pomak urađen time što nakon našeg sprovedenog monitoringa, dosta tih mladih ljudi nakon te godine ipak nastavilo da radi, te ostaju u gradu, što je po nama veliki plus“ izjavila je Vanja Savić.\nDejan Nenadović je u svom izlaganju poseban akcenat dao na domaće fondove kojima se pruža podrška i finansijska sredstva postojećim privrednim društvima. On je naveo bitne činjenice, koje preduzetnici moraju da ispunjavaju, kako bi mogli da računaju na sredstva iz fondova.\nIgor Kuručev, koji je predstavljao kompaniju B2Me, pozivajući se na svoje prethodno petnaestogodišnje iskustvo u bankarskom sektoru, naveo je kako ga je taj posao naveo da se 2016. godine počne baviti finansijskim konsaltingom. Svoj posao je unapredio softverom B2Me koji predstavlja softver za finansijski kontroning kompanijama kojima je neophodan, a baziran je na implementaciji i povezivanju svih procesa.\n„Na terenu smo primetili da dosta firmi i pravnih lica pojedine procese u svojim kompanijama imaju na više lokacija. Softverom smo pokušali da objedinimo kompletno poslovanje i da kroz finansijsko, materijalno i robno knjigovodstvoimamo imformacije koje su značajne u datom momentu. Sam softver B2Me je baziran tako da postoji web aplikacija i android aplikacija, i osmišljena je tako da možete upravljati kompanijom sa svakog mesta koje je pokriveno internetom i u svakom momentu“, istakao je Igor Kuručev.


pink.rs | UDOVIČIĆ SE SASTAO SA KOLEGOM IZ MAROKA: Dve zemlje dele iste ciljeve i spremnost da odgovore izazovima u oblastima sporta i omladine (FOTO)\nUDOVIČIĆ SE SASTAO SA KOLEGOM IZ MAROKA: Dve zemlje dele iste ciljeve i spremnost da odgovore izazovima u oblastima sporta i omladine (FOTO)\nMinistri su, između ostalog, konkretizovali optimalne predloge za realizaciju međusobne podrške kroz aktivnosti na nacionalnim nivoima.\nMinistar omladine i sporta Vanja Udovičić imao je sastanak sa svojim kolegom iz Kraljevine Maroko Otmanom El Ferdusom na kome su razmenili iskustva o uticaju pandemije virusa korona na mlade i na sistem sporta i o najboljim mehanizmima za prevazilaženje svih izazova u ovim oblastima.\nIskazana je obostrana spremnost da se kroz implementaciju potpisanog Memoranduma o saradnji u oblastima omladine i sporta unapređuje dalje povezivanje mladih, sportista i sportskih stručnjaka dve države, što predstavlja jedan od najefikasnijih modela razmene iskustava i znanja u ovim oblastima.\nTakođe, ministri su obostrano konkretizovali optimalne predloge za realizaciju međusobne podrške kroz aktivnosti koje se primenjuju na nacionalnim nivoima, a koji imaju kapacitete da se integrišu i bilateralno i time dodatno unaprede sa stvaranjem još intenzivnijih pozitivnih efekata, posebno u oblastima od značaja za mlade.\nVučić i Vei Feng o daljem unapređenju saradnje dve zemlje\nI BRESKVICA ŽRTVA SAJBER MANIJAKA?! Na Telegramu kruže dve eksplicitne fotke za koje tvrde da su njene


Bez vode potrošači u MOŠE PIJADE\nIzvor: OkRadio.rs, 03.Jul.2020, 10:22\nZbog radova na rekonstrukciji priključnog voda u ulici Moše Pijade, bez vode će biti potrošači u pomenutoj ulici i ulicama koje su vezane na ulicu Moše Pijade do završetka radova. JP „Vodovod“ Vranje preporučuje korisnicima da po nestanku vode, a po normalizaciji vodosnabdevanja ne koriste vodu za piće i pripremu hrane sledeća dva sata, a da u tom periodu izvrše ispiranje kućnih instalacija. Voda je ispravna hemijski i bakteriološki, ali zbog transporta čestica iz cevovoda nakon obavljene intervencije nije preporučljivo koristiti je u gore pomenute svrhe u naredna dva sata po normalizaciji vodosnabdevanja. ...\nZbog izrade priključnog voda stanovnici ulice Moše Pijade bez vode. . Zbog radova na rekonstrukciji priključnog voda u ulici Moše Pijade, bez vode su danas potrošači u pomenutoj ulici i ulicama koje su vezane na ulicu Moše Pijade do završetka radova, saopšteno je iz gradskog „Vodovoda“ -a...


Tutin dobija turistički kompleks Gradac – SNEWS\nTutin dobija turistički kompleks Gradac\nBy SNews 24. Septembra 2020. 1037 No comment\nPredstavnici Ministarsva privrede obišli su izvođenje radova turističkog komlpeksa Gradac iznad Tutina. Na tom mjestu je urbanističkim planom predviđena izgradnja turističkog centra sa objektima javne namjene u funkciji prezentacije ovog lokaliteta i kulture Tutina.\nMinistarstvo privrede u prošloj i ovoj godini sa 107 miliona dinara finansiralo je izgradnju neophodne infrastrukture za budući turistički kompleks na brdu Gradac iznad Tutina.\nDirektorica Centra za projektovanje Emina Gusinac rekla je da je bilo neophodna pripremiti potrebnu infrastrukturu za realizaciju tih projekata.\n“Mi imamo jako dobru saradnju sa Ministarstvom privrede i godinama unazad realizujemo projekte od sredstava koja dobijemo po javnom pozivu” , rekla je Gusinac i dodala da se intezivno radi izgradnja trafostanice, pristupnog dalekovoda, dovodnog vodovoda kao i odvodne kanalizacije.\nProjektom je previđeno da se infrastrukturni radovi okončaju do kraja oktobra.\nTagovi: Gradac Ministasrtvo privrede razvoj turizama Tutin


Makron: EU da izađe iz naivnosti i učini sebe poštovanom\nTanjug 28. septembra 2021. 13:08\nPARIZ – Francuski predsednik Emanuel Makron izjavio je danas da Evropska unija mora da pojača svoje odbrambene planove i učini sebe „poštovanom“.\n„Evropljani moraju da izađu iz svoje naivnosti. Kada smo pod pritiskom, da pokazemo da takođe imamo moć i sposobnost da se branimo i jednostavno učinimo da nas poštuju“, rekao je Makron danas na konferenciji za novinare u Parizu, gde je prvi put govorio o novom odbrambenom sporazumu koji su ovog meseca objavile SAD, Australija i Britanija za Indo-pacifički region, prenosi AP.\n„Ambasador Filip Etjen vratiće se sutra u Vašington sa jasnim mandatom“, najavio je Makron.\n„Moramo, kao Evropljani, preuzeti ulogu u sopstvenoj zaštiti. To nije alternativa savezništvu sa SAD, niti zamena za njega“,naglasio je francuski predsednik uz napomenu da evropski odbrambeni planovi treba da idu uz NATO.


srbijasport.net - Vesti - Rukomet - Uspešan kraj polusezone\nČetvrtak, 18.04.2019 18:28\n16.12.2018 ZStefanović 756\nRukometašice "Đerdapa" iz Kladova su jesenji prvaci u Prvoj ligi za žene, grupa "Istok". Na 11 odigranih utakmica izvojevale su 10 pobeda i samo 1 remi, bez poraza.\nEkipa koja predstavlja spoj mladosti i iskustva je krunisala ovu više nego uspešnu jesenju sezonu pobedom na uvek neugodnom terenu u Jagodini, gde je savladana druga ekipa Jagodinskog superligaša rezultatom 20:16 (8:6).\nI na ovoj utakmici je najbolji strelac ekipe bila kapiten Marija Perović sa postignutih 7 golova, 4 gola je postigla iskusna Radić Julardžija Ana, a po 3 gola su dale Andriana Bekerević, Dunja Đorđević i Marija Ranisavljević.\nKod domaće ekipe ubedljivo najbolja igračica je bila Petra Stojanović, koja je postigla 9 golova.\nZimsku pauzu trener Perica Brložanović će iskoristiti da još bolje uigra ekipu pred prolećna iskušenja i teška gostovanja u Vranju, Žitorađi i Lebanu. Na tim utakmicama će verovatno i pasti odluka o prvaku Prva lige "Istok".\n17 .kolo Prva liga grupa Istok\nRtanj : Vranje\nHajduk Veljko : Vlasotince\nNaisa 2 : Đerdap\nRadnički : Bor - RTB 2\nRadan : Dubočica\nJagodina 2 : Žitorađa\n1 Đerdap 16 14 1 1 29\n2 Radan 15 12 0 3 24\n3 Žitorađa 15 12 0 3 24\n4 Vranje 16 11 0 5 22\n5 Rtanj 16 9 1 6 19\n6 Naisa 2 16 9 0 7 18\n7 Jagodina 2 15 9 0 6 18\n8 Radnički 16 5 1 10 11\n9 Bor - RTB 2 16 4 1 11 9\n10 Hajduk Veljko 15 4 0 11 8\n11 Vlasotince 15 2 0 13 4\n12 Dubočica 15 0 0 15 0


Hoteli Vojvodina i Putnik za smeštaj zdravstvenih radnika\nMinistarstvo pravde Vlade Republike Srbije saopštilo je da je\nu cilju borbe protiv koronavirusa, Direkcija za upravljanje oduzetom imovinom stavila Vladi na raspolaganje četiri hotela kojima upravlja u Novom Sadu, Subotici i na Paliću.\nVladi Srbije, odnosno Kriznom štabu za suzbijanje bolesti COVID-19, ustupljeni su hoteli Vojvodina i Putnik u Novom Sadu, „Patria“ u Subotici i „Prezident“ na Paliću.\nPomoćnik direktora Direkcije Vladimir Ćeklić istakao je da će u hotelu na Paliću biti smeštena lica koja se vraćaju iz inostranstva i čekaju rezultate testiranja na koronavirus.\nOn je dodao da će dva novosadska i subotički hotel služiti za smeštaj zdravstvenih radnika koji su na prvoj liniji borbe protiv ovog virusa.\nPrema njegovim rečima, kapacitet ova četiri hotela iznosi približno 600 mesta – u „Vojvodini“ za 120 ljudi, u „Putniku“ 185, u „Patrii“ 190, a u „Prezidentu“ za 90, pri čemu se u svim hotelima sprovode sve mere zaštite od virusa.\nĆeklić je naglasio i da je privredno preduzeće „Mitrosrem“ iz Sremske Mitrovice, kojim takođe upravlja Direkcija, pokazalo visoku društvenu odgovornost, tako što je za pomoć najugroženijima doniralo hranu iz svog proizvodnog asortimana.\nTo preduzeće je, kako je precizirao, izdvojilo 20 tona brašna za potrebe narodnih kuhinja na Kosovu i Metohiji, a Gradu Sremska Mitrovica uputilo 5,5 tona kukuruznog brašna za pomoć najugroženijem stanovništvu.\nOn je izrazio očekivanje da će Direkcija u narednom periodu Kriznom štabu uputiti veći broj tablet računara i laptopova koji su trajno oduzeti, za potrebe ljudi koji su smešteni na Beogradskom sajmu.\nDirekcija će i dalje tokom vanrednog stanja nastaviti da pomaže u skladu sa svojim mogućnostima, naglasio je Ćeklić.


Grad Novi Pazar - “Karavan igre” dva dana uživanja u kulturnim sadržajima\n“Karavan igre” dva dana uživanja u kulturnim sadržajima\nNacionalna fondacija za umetničku igru i Beogradski festival igre, uz podršku Fondacije Art Mentor iz Lucerna i Ministarstva državne uprave i lokalne samouprave Republike Srbije, otpočinju realizaciju projekta Karavan igre u Novom Pazaru. U toku dva dana, 27. I 28. oktobra u kulturnom centru će ovim povodom biti prikazan bogat kulturni profram, od filma, preko baletskih sadržaja a biće upriličeni i časovi igre. Pokrovitelj projekta je predsednica Vlade Republike Srbije, Ana Brnabić.\nZa ostvarivanje ovog projekata Nacionalna fondacija za umetničku igru koristiti veliki deo sopstvenih resursa, od filmskog i foto arhiva, do angažmana brojnih igrača, koreografa, pedagoga, repetitora, istoričara igre, kompozitora, baletskih kritičara, učenika baletskih škola… Svi programi su za publiku besplatni, a cilj je da trodnevne aktivnosti u svakom gradu okupe minimum 3.000 posetilaca i učesnika svih generacija. Pored Fondacije Art Mentor iz Lucerna, Ministarstva državne uprave i lokalne samouprave Republike Srbije, kao i gradova domaćina, realizaciju je podržala agencija Terra Travel iz Beograda kao zvanični prevoznik, dok je RTS glavni medijski pokrovitelj.


GRADOVI - Jagodina: Nezaposlenim trudnicama i porodiljama po 12.000 dinara - Magazin Pressek\nJagodina: Nezaposlenim trudnicama i porodiljama po 12.000 dinara\nBy foto:pixabay/StockSnap Utorak, 14. novembar 2017.\nSve nezaposlene trudnice i porodilje na teritoriji Jagodine dobijaće mesečnu pomoć iz budžeta grada od 12.000 dinara. One su ovu vrstu pomoći primale i tokom prošle godine, pa je Gradsko veće donelo odluku da se takva praksa nastavi.\nNovčana pomoć se izdvaja iz budžeta u cilju povećanja nataliteta i pomoći socijalno ugroženim kategorijama stanovništva. Trudnice ostvaruju pravo na novčanu pomoć do termina porođaja, a porodilje do navršene jedne godine deteta. Trudnice koje pretenduju na ovu vrstu pomoći treba da imaju prebivalište na teritoriji Jagodine najmanje dve godine pre početka trudnoće ili porođaja i moraju da budu na evidenciji Nacionalne službe za zapošljavanje u Jagodini najmanje godinu dana od podnošenja zahteva za pomoć.\nSkupština grada Jagodine uvela je ovaj vid pomoći trudnicama i porodiljama početkom 2009. godine i pomoć je tada iznosila 10.000 dinara, a od 2011. godine isplaćuje se po 12.000 dinara.\nTakođe, Gradsko veće u Jagodini donelo je i odluku da svako novorođeno dete nezaposlenih roditelja dobije 200 evra u dinarskoj protivvrednosti po srednjem kursu Narodne banke Srbiji, a odluka stupa na snagu 1. januara 2018. godine. Razlog za donošenje ove odluke je, takođe, briga lokalne samouprave da pruži zaštitu socijalno ugroženim porodicama.\nPomoć će u Jagodini dobiti i porodice za potrebe pogrebnih troškova, u slučaju smrti člana porodice. Ta pomoć će iznositi 200 evra u dinarskoj protivrednosti, a pravo na nju imaće porodice čiji je preminuli član imao prebivalište na teritoriji Jagodine najmanje dve godine do trenutka smrti.\nGradsko veće je donelo i odluku da se obolelima od malignih bolesti jednokratno uplati po 5.000 dinara, a ako se radi o deci mlađoj od 18 godina, taj iznos će se uvećati za 100 posto.


Ban se nada da će izbori u Ukrajini doprinijeti uspostavi mira\nGeneralni sekretar UN Ban Ki Mun pozdravio je održavanje parlamentarnih izbora u Ukrajini i izrazio nadu da će izbori doprinijeti uspostavljanju trajnog mira u toj zemlji, izjavio je novinarima u Njujorku portparol UN Stefan Dužarik.\nPrijevremeni parlamentarni izbori za ukrajinski parlament održani su juče a izlazanost je bila 52,42 odsto, saopštila je Centralna izborna komisija. Zvanični rezultati biće saopšteni za nekoliko dana.\nNakon što je prebrojano 25 odsto glasova, vodi Narodni front Arsenija Jacenjuka sa 21,69 odsto glasova, a blok predsjednika Petra Porošenka dobio je 21,63 odsto glasova. Prati ih stranka "Samopomič", na čijem je čelu gradonačelnik Ljvova Andrij Sadovi, sa 10,9 odsto glasova, a slijedi Opozicioni blok sa 9,77 odsto.


11:59 - 08.11.2018\nŠTIMAC SUPERDELIJA "Dajte mi samo jednu utakmicu u Ligi šampiona, na primer PSŽ, ONAJ NA SLOVO "N" BI LETEO DVA METRA"\nSenzacionalan trijumf fudbalera Crvene zvezde protiv Liverpula (2:0) bacio je u euforiju sve navijače srpskog prvaka. S razlogom, jer su crveno-beli na ovakvu pobedu čekali više od dve i po decenije, pa se od poslednjeg sudijskog zvižduka na meču protiv\n21:51 - 10.10.2018\nNEPOBEDIVA VALENSIJA ČEKA PARTIZAN Španski klub posle preokreta bolji od Štimca i Turk Telekoma\nKošarkaši Valensije savladali su Turk telekom rezultatom 72:67 u završnom meču drugog kola grupe C Evrokupa, pa su Španci sada jedina neporažena ekipa u grupi.\n19:36 - 07.10.2018\n14:21 - 25.08.2018\n17:40 - 21.07.2018\nNEĆE SE SAMO FUDBAL IGRATI U TORINU Juventus osniva i košarkaški klub?\nFudbalski klub Juventus jedan je od najvećih na svetu, a postao je još veći dolaskom Kristijana Ronalda. Ipak, ono što je iznenadilo sve je to da bi Torino mogao da dobije i košarkašku sekciju objaveljno je na Tviter nalogu "bjankonera".\n11:00 - 12.07.2018\nNA NOVOM ZADATKU Vladimir Štimac ponovo Partizanov rival\nVladimir Štimac je pronašao novi klub. Ostaje u Turskoj, ali će od naredne sezone nositi dres Turk Telekoma.\n20:09 - 08.07.2018\nKAKVA EKIPA NA SVADBI NAŠEG REPREZENTATIVCA Pogledajte ko je sve bio na veselju kod Stefana Jovića /FOTO/\nKošarkaški reprezentativac Srbije Stefan Jović pre dve godine se venčao sa dugogodipšnjom devojkom, a ove nedelje je odlučio da napravi svadbu. Veselje je održano u Nišu, gde su se našli njegovi bivši i sadašnji saigrači, među kojima su bili Majk Cirbes,\n08:02 - 12.06.2018\nZVEZDA JE UVEK ZVEZDA Štimac uz voljeni klub: Završilo se kako treba, ostaje žal samo za JEDNIM\nSvi znaju koliko Vladimir Štimac voli Crvenu zvezdu. Zato nije propustio priliku da dođe i odgleda treću utakmicu finalne serije između crveno-belih i FMP-a.\n15:17 - 12.05.2018\nIZDOMINIRAO Bivši srpski reprezentativac jedan od junaka gradskog derbija, režirao propast najvećem rivalu /FOTO/\nKošarkaš Efesa Vladimir Štimac, bio je jedan od junaka pobede u gradskom derbiju protiv Galatasaraja sa 91:85 (22:25, 18:18, 26:25, 25:17).


Vučić još nije doneo odluku o prisustvu ustoličenju Joanikija na Cetinju\nVesti Autor:Beta31. avg. 202122:0948 komentara\nPredsednik Srbije Aleksandar Vučić izjavio je da još nije doneo nikakvu odluku da li će ići na ustoličenje mitropolita crnogorsko primorskog Joanikija, na Cetinju, iako se u nekim medijima, kako je rekao, pojavljuju "izmišljotine".\n„Nisam doneo nikakvu odluku, sagledavam svaki dan situaciju, doneću odluku u skladu sa interesima ukupnog srpskog naroda, Srpske pravoslavne crkve i Srbije“, rekao je Vučić za TV Pink.\nKomentarišući najavu crnogorskog predsednika Mila Đukanovića da će ići na Cetinje da brani Crnu Goru, Vučić je rekao da Đukanović želi da „sve one koji su antisrpski ujedini, da time drži svoju političku platformu“.\nO izjašnjavanju kao Vojvođanin – „pokušaj rastakanja srpske nacije, ali neće uspeti“\nPredsednik Srbije Aleksandar Vučić izjavio je da je veoma zabrinut zbog ideje da se građani izjašnjavaju na popisu kao Vojvođani, jer je to „očigledno jedan od pokušaja rastakanja srpske nacije, ali to neće uspeti“.\nPrema njegovim rečima, takva ideja će doživeti „debakl, jer se ljudi ne igraju svojim nacionalnim identetom“.\n„Takva ideja je veoma neodgovorna bez obzira, nisam sasvim pratio, ko je to predlagao“, rekao je Vučić, navodeći da neće niko nikoga sprečavati u izjašnjavanju, „ali videćete rezultat“.\n„Deo opozicije donosi odluke sa strancima na travnjaku“\nVučić kaže da deo opozicije koji učestvuje u dijalogu o izbornim uslovima, kojem posreduju predstavnici Evropskog parlamenta, donosi odluke „sa strancima na travnjaku“, a ne u institucijama Srbije.\n„To je poznato od 2000. godine, kada su Srbe u kesama na živu vagu izvozili u Hag“, kazao je Vučić.\nNova.rs: Predstavnici EP završili predlog sporazuma o izbornim uslovima\nVučić je rekao da je dobro da građani vide da deo opozicije „neće“ da razgovara u okviru srpskih institucija i ocenio da kakav god bude ishod dijaloga, da opozicija neće biti biti zadovoljna.\nNaglasio je da su danas izborni uslovi neuporedivo bolji nego 2012. godine i izneo tvrdnju da tada, kada je Srpska napredna stranka došla na vlast, nije bilo opozocionih medija.\n„Na izbore će izaći jer znaju da će druge stranke zauzeti njihovo mesto. Razume se da će pokušavati da uz delimično stranu podršku smene vlast. To je polu legitimno, a videćemo koliko legalno“, naveo je on.\nVučić je rekao da opozicija tvrdi da će sigurno pobediti na izborima u Beogradu sledećeg proleća i dodao da će im on čestitati pobedu, „samo nakon što prebroje glasove“.\nGovoreći o navodima da se u Srbiji prikrivaju stvarni brojevi umrlih od koronavirusa, Vučić je upitao kako je to moguće učiniti.\n„Kako vas nije stid to da radite, da tako lažete, to ste radili i pre godinu i nešto dana“, dodao je on.\nVučić je rekao da neki ljudi u Srbiji ne žele da vide pomak u svim sferama društvenog života i naveo da je neuporedivo stanje danas i ranije u sektorima sporta, kulture i zdravstva.\n„Nije uporedivo stanje u prugama, putevima, platama i penzijama. Ni u čemu nije uporedivo – u broju muzeja, ekološkim projektima“, kazao je Vučić.\nGovoreći o ekonomiji Srbije, Vučić je naveo da neki mediji žive u lažima i da pišu da se danas gore živi nego ranije.\n„Sutra će da lažu da je Vučić kupio kuću u Ritopeku, da je on doveo jednog na klanje, a (ministar unutrašnjih poslova Aleksandar) Vulin ga je klao“, kazao je Vučić.\nAleksandar VučićCetinjemitropolit JoanikijeSPC


Media Mix: Časopis Džuboks i jugoslovensko društvo\nČasopis Džuboks i jugoslovensko društvo\nMali izlat u istoriju.\nU jednom od brojeva (za 2006. godinu) časopisa Udruženja za društvenu istoriju objavljen je odličan tekst koji je napisala Radina Vučetić o muzičkom časopisu Džuboks: "Rokenrol na Zapadu Istoka - slučaj Džuboks".\nTekst govori o procesu vesternizacije Jugoslavije šezdesetih godina, političkim, društvenim i muzičkim uticajima, menjanju navika tadašnje mlade generacije, i uticaju štampanih medija u tome, uključujući i muzičke magazine.\nEvo dela zaključka:\nPrimarna uloga Džuboksa - da promoviše rokenrol i da podigne jugoslovenski rok na viši nivo, pokazala se kao uspešna. Zahvaljujući tom časopisu, rok kultura se proširila po celoj Jugoslaviji. (...) Pored te, primarne, uloge, Džuboks je uspeo da utiče na promene u svakodnevnom životu. Način oblačenja, učenje engleskog jezika, promena enterijera stanova i disko klubova, nov način zabave i provođenja slobodnog vremena, popularizacija zapadnog načina života, samo su neke od promena koje je Džuboks inicirao ili dodatno pojačao, u sklopu opštih promena.\nZnačajni su bili i politički efekti, zato što je politička elita mudro uvidela korist od toga da rokenrol radi za sistem, pošto je bilo bolje i politički bezbednije pustiti mlade da beže u svet rokenrola, nego da beže u svet politike, koji je bio opterećen nizom problema u toj deceniji.\nZa praktičare, analitičare i ljubitelje medija svakako je zanimljivo i korisno povremeno napraviti istorijski otklon i podsetiti se kako su stvari izgledale pre no što su došle do svega ovoga. A kad kažesem 'sve ovo' istovremeno pomislim i na ono medijski dobro i na loše, pa vrednosna ocena u mom slučaju izostaje.\nPosted by Larisa Rankovic at 6:15 AM\nNYT: Times Square's Pedestrian Makeover\nHibridni mediji: Slučaj 'Danasa'\nBeleške sa skupa: Imidž Evrope u srpskim medijima\nKarijera u medijima\nImidž Evrope u srpskim medijima


Kakvi su zaista Srbi: U švajcarskoj štampi osvanuo tekst o našem narodu sa ozbiljnom porukom Evropi – Zvornik Danas\nNaslovna/VIJESTI/Društvo/Kakvi su zaista Srbi: U švajcarskoj štampi osvanuo tekst o našem narodu sa ozbiljnom porukom Evropi\nIgor Golubović Send an email 12. јануара 2022\n509 3 minuta čitanja\nU tekstu pod naslovom „Srbi narod heroja”, ovaj nedjeljnik podsjeća da je istorija nacije puna borbi i gubitaka, a Evropa toj spremnosti Srba na podnošenje žrtava ima mnogo toga da zahvali. Ukazuje se da je za većinu komentatora srpski narod glavni uzrok posljednjih ratova na Balkanu, podsjećajući da je, austrijski nobelovac Peter Handke, kada je zatražio pravdu za Srbe, bio izložen pravom „cunamiju” napada, prije svega u Njemačkoj i Francuskoj.\nList navodi da mnogi Srbi s pravom imaju osećaj da nisu shvaćeni i da su ostavljeni na cjedilu, a s tim u vezi navodi se da su Srbi već u Austro-ugarskoj monarhiji i njemačkom rajhu, pred Prvi svjetski rat, bili prikazivani kao varvarski i gadan narod, kao narod „ubica kraljeva”.\nMeđutim, podsjeća list, mnogi Švajcarci su to vidjeli drugačijim očima, pa se nabrajaju primjeri – bolničarke Luize Probst, koja je tri mjeseca u Beogradu njegovala ranjenike, a Srbe opisala kao narod koji se borio za slobodu, predusretljiv i veoma ljubazan, i profesora kriminalistike u Lozani Arčibalda Rajsa koji je na početku Prvog svjetskog rata izvještavao o neopisivim ratnim zločinima austro-ugarskih trupa nad Srbima.\nList ukazuje i da Srbi vijekovima žive u ratnom okruženju, na prekretnici između Zapada i Istoka, pa se čak vraća na boj na Kosovu, 1389. godine, i podsjeća na žaljenje istoričara Hajnriha Gelcera zbog tadašnjeg gubitka Srba, koje je okarakterisao kao „divan narod, najplemenitiji od svih Slovena”.\nPodržavajući Austrijance, Ruse i druge u borbi protiv Turaka, Srbi su se iz sopstvene snage oslobodili, uz višestruke pobjede nad Turcima, podsjeća list. Takođe, osvrćući se na Drugi svjetski rat, kada je Njemačka okupirala Srbiju 1941, ukazuje se da su Srbi „Užičkom Republikom”, ostvarili prvo oslobađanje jedne teritorije okupirane od strane nacista u Evropi, a srpski narod je sa 1,7 miliona žrtava, odnosno 10 odsto stanovništva, podnio najveću žrtvu u Drugom Svjetskom ratu u Jugoslaviji.\nPišući o ratovima tokom kraja 20. vijeka na prostoru bivše Jugoslavije, „Veltvohe“ navodi da su sve strane počinile zločine, i da je etničko nasilje posljedica dugogodišnjih sporova, progona i zločina na tim prostorima.\nU tekstu se, pak, ističe da je Srbija sada već odavno parlamentarna demokratija, kojoj nisu potrebne lekcije od spolja, a Srbi, koji žive u zemlji i inostranstvu, važe za veoma vrijedne ljudi, cijenjene, prije svega u nauci\nList podsjeća da je Tesla rođen u Hrvatskoj, tada dijelu Austro-ugarske, kao sin pravoslavnog svještenika i da je on bio pripadnik srpske manjine, koji je puno značaja pridavao herojskim pjesmama, pjesmi i plesu, kao i slavama.


Udruženje Pravo na grad pokrenulo kampanju za čistiji vazduh | Nova Ekonomija\nUdruženje Pravo na grad pokrenulo kampanju za čistiji vazduh\nFoto: Udruženje Pravo na grad\nUdruženje Pravo na grad saopštilo je da je pokrenulo kampanju pod nazivom Ujedinjeni Balkan za čist vazduh. Pravo na grad je pozvalo sve građane Zapadnog Balkana da se uključe u borbu za čistiji vazduh, jer kako navode, njegovo zagađenje skraćuje životni vek kod ljudi.\nUdruženje, kako se navodi u saopštenju smatra da je potrebno da se povećaju sredstva u državnom budžetu koja bi se koristila za kontrolu zagađenja, a neophodno je i da se uspostavi sistem za praćenje zagađenja i njegovih zdravstvenih efekata.\n"Kako bi se unapredio nadzor nad zagađivačima i poboljšao kvalitet vazduha potrebno je izgraditi multisektorska partnerstva na lokalnom, nacionalnom i regionalnom nivou", kažu u Udruženju Pravo na grad.\nNALED: ZAGAĐENJE VAZDUHA JE I 20 PUTA VEĆE NEGO U ČLANICAMA EU\nPrema njihovim rečima, podaci Zajedničkog istraživačkog centra Evropske unije govore da zagađenje vazduha u zemljama Zapadnog Balkana prosečno doprinosi smanjenju očekivanog životnog veka ljudi između 0,4 i 1,3 godine .


Del Boske: "Nema rasizma u fudbalu" - Sportske.net\nDel Boske: "Nema rasizma u fudbalu"\nSelektor Španije Visente del Boske rekao je danas da veruje da u fudbalu nema rasizma i da je incident u kojem je navijač Viljareala gadjao igrača Barselone Danija Alvesa bananom izolovan slučaj.\nMesi u Italiji našao lek protiv povraćanja!Ibro, ona ti nikada neće uzvratiti ljubav!Ajb poput kapitena!Liga šampiona - Navijačke želje!Nejmare, ali on navija za Real!\nTema rasizma u fudbalu ponovo je pokrenuta od incidenta na meču izmedju Viljarela i Barselone kada je jedan navijač domaće ekipe, u trenutku kada se Alveš spremao da izvede korner, bacio na teren bananu.\n"U fudbalu nema rasizma, apsolutno nema. To nije nešto što svi rade. želim da verujem da je reč o izolovanim incidentima... U fudbalu nema rasizma", rekao je Del Boske, prenose španski mediji.\nAlveš je na taj rasistički ispad odreagovao tako što je uzeo tu bananu, pojeo je i nastavio da igra fudbal.\nNakon toga, na društvenim mrežama pokrenuta je akcija "Svi smo mi majmuni", kao odgovor na rasizam u fudbalu. Brojni fudbaleri medju kojima i Luis Suarez, Lukaš Leiva, Serhio Aguero i Mario Baloteli objavili su fotografije na kojima jedu banane.\nS druge strane, navijaču koji je gadjao Alveša bananom, Viljareal je doživotno zabranio ulazak na stadion.